open-index/open-wikipedia-markdown huggingface dataset:
ಗ್ಯಾಂಬಿಯ ನದಿ

thumb|ನಿಯೊಕೊಲೊ-ಕೋಬಾ ರಾಷ್ಟ್ರೀಯ ಉದ್ಯಾನದಲ್ಲಿ ಗ್ಯಾಂಬಿಯ ನದಿ
**ಗ್ಯಾಂಬಿಯ** ಎನ್ನುವುದು ಪಶ್ಚಿಮ ಆಫ್ರಿಕದ ಒಂದು ನದಿ. ಗಿನಿ ಗಣರಾಜ್ಯದ ಫೂಟಾ ಜಲಾನ್ ಪ್ರಸ್ಥಭೂಮಿಯಲ್ಲಿ ಸಮುದ್ರಕ್ಕೆ ಕೇವಲ 150 ಮೈ. ದೂರದಲ್ಲಿ ಹುಟ್ಟಿ, ಮೊದಲು ಈಶಾನ್ಯಾಭಿಮುಖವಾಗೂ, ಅನಂತರ ಪಶ್ಚಿಮಾಭಿಮುಖವಾಗೂ, ಒಟ್ಟು ಸು. 700 ಮೈ. ದೂರ ಹರಿದು ಅಟ್ಲಾಂಟಿಕ್ ಮಹಾಸಾಗರವನ್ನು ಸೇರುತ್ತದೆ. ಅದು ಪಶ್ಚಿಮದ ಕಡೆಗೆ ತಿರುವುಗುವುದು ನೆರಿ ಚೊ ನದಿಯೊಂದಿಗೆ ಸೇರುವೆಡೆಯಲ್ಲಿ, ಅದರ ಮುಖ್ಯ ಉಪನದಿಗೆ ಗ್ರೇ. ಟೆಂಡಾ ಬೆಟ್ಟಗಳಿಂದ ಉತ್ತರಕ್ಕೆ ಹರಿದು ಗ್ಯಾಂಬಿಯ ರಾಜ್ಯದ ಎಲ್ಲೆಗೆ 25 ಮೈ. (40 ಕಿ.ಮೀ) ದೂರದಲ್ಲಿ ಗ್ಯಾಂಬಿಯ ನದಿಯನ್ನು ಸೇರುತ್ತದೆ. ರಾಜ್ಯದ ಗಡಿಯಲ್ಲಿ ವೇಗವಾಗಿ ಇಳಿಯುತ್ತದೆ. ಜೂನ್ ಮತ್ತು ನವೆಂಬರ್ ತಿಂಗಳುಗಳ ಮಧ್ಯೆ ನದಿಯಲ್ಲಿ ಪ್ರವಾಹ. ನದಿ ಸಮುದ್ರ ಸೇರುವೆಡೆಯಿಂದ 93 ಮೈ. (150 ಕಿಮೀ) ದೂರದಲ್ಲಿಯ ಎಲಿಫೆಂಟ್ ದ್ವೀಪದ ಬಳಿ ಅದು ಮತ್ತೆ ಪಶ್ಚಿಮದ ಕಡೆಗೆ ತಿರುಗುತ್ತದೆ. ಅಲ್ಲಿ ಸಾಮನ್ಯವಾಗಿ ನದಿಯ ನೀರು ಉಪ್ಪು. ಮಳೆಗಾಲದಲ್ಲಿ ಸಮುದ್ರದಿಂದ 130 ಕಿಮೀ. ದೂರದ ಬಲಿಂಗೊವರೆಗೆ ನೀರು ಉಪ್ಪಾಗಿರುತ್ತದೆ. ಕೆಲವು ವೇಳೆ 240 ಕಿಮೀ. ದೂರದ ಕುನ್ತೌರ್‌‌ವರೆಗೂ ನದಿ ಉಪ್ಪು ನೀರಿನಿಂದ ಕೂಡಿರುವುದುಂಟು. ನದಿಯ ಎರಡು ದಂಡೆಗಳನ್ನೂ ಗುಲ್ಮ ವೃಕ್ಷಗಳು ಆವರಿಸಿಕೊಂಡಿವೆ. ಇಲ್ಲಿ ನದಿಯ ಪಾತ್ರ ಹೆಚ್ಚು ಅಗಲ. ಎಲಿಫೆಂಟ್ ದ್ವೀಪದ ಬಳಿಯಿಂದಲೇ ನದಿಯ ಅಳಿವೆ ಪ್ರಾರಂಭವಾಗುತ್ತದೆನ್ನಬಹುದು. ಅಲ್ಲಿ 1 ಮೈ. ಅಗಲವಿರುವ ನದಿ, ಬ್ಯಾತರ್ಸ್ಟ್ ರೇವಿನ (ಬ್ಯಾತರ್ಸ್ಟ್ ಎಂಬುದು ಹಳೆಯ ಹೆಸರು, ಇದನ್ನು ಈಗ ಬಾಂಜುಲ್ ಎಂದು ಕರೆಯಲಾಗುತ್ತದೆ) ಬಳಿ 7 ಮೈ. ಅಗಲವಾಗಿದೆ. ಆದರೆ ಬ್ಯಾತರ್ಸ್ಟ್‌ನ್ನೊಳಗೊಂಡಿರುವ ಸೇಂಟ್ ಮೇರಿ ದ್ವೀಪದ ದಕ್ಷಿಣ ಚಾಚಿಗೂ, ಅದರ ಎದುರಿಗಿನ ದಡಕ್ಕೂ ನಡುವೆ ನದಿಯ ಅಗಲ 2 1/2 ಮೈ. ಅಳಿವೆ ಕೆಳಭಾಗದಲ್ಲಿ ಪಾತ್ರದ ನಡುವೆ 3/4 ಮೈ. ಅಗಲದ ನಾಲೆಯಲ್ಲಿ ಹಡಗು ಸಂಚಾರಕ್ಕೆ ಸೌಲಭ್ಯವುಂಟು. ಆದರೆ ಬ್ಯಾತರ್ಸ್ಟಗೂ, ಸಮುದ್ರಕ್ಕೂ ನಡುವೆ ಎರಡು ಎಡೆಗಳಲ್ಲಿ ನದಿ ತೀವ್ರವಾಗಿ ತಿರುಗುತ್ತದೆ. ನದೀಮುಖಕ್ಕೆ ಅಡ್ಡಲಾಗಿ ಇರುವ ಅಡಚಣೆಯಿಂದಾಗಿ ಹಡಗಿನ ಪ್ರವೇಶಕ್ಕೆ 26' ಅಗಲದಷ್ಟು ಮಾತ್ರ ಅವಕಾಶವುಂಟು. ಸಣ್ಣ ಹಡಗುಗಳು ಇದರ ಮೂಲಕ ಸ್ವಲ್ಪ ದೂರದವರೆಗೆ ಹೋಗಿ ಬರಬಹುದು.

## ಇತಿಹಾಸ 
ಕಾರ್ತೇಜ್‌ನ ಅನ್ವೇಷಕನಾದ ಹ್ಯಾನೊ ಕ್ರಿ.ಪೂ. ಐದನೇ ಶತಮಾನದ ತನ್ನ ಪ್ರಯಾಣದ ವೇಳೆ ಗ್ಯಾಂಬಿಯಾ ತಲುಪಿರಬಹುದು.

ಟಾಲೆಮಿಗೂ, ಅರಬ್ ಭೂಗೋಳಶಾಸ್ತ್ರಜ್ಞರಿಗೂ ಗ್ಯಾಂಬಿಯ ನದಿ ಗೊತ್ತಿತು. 1291ರ ಇಟಲಿಯ ಜಿನೋವ ನಗರದ ನಾವಿಕರು ಗ್ಯಾಂಬಿಯ ನದಿಯವರೆಗೂ ಬಂದಿದ್ದಿರಬಹುದು. ಪೋರ್ಚುಗೀಸರಂತೂ ಇದನ್ನು ಕಂಡದ್ದು ನಿಜ. ಆದರೆ ಗ್ಯಾಂಬಿಯ ನದಿಯನ್ನು ಮೊದಲು ಪರಿಶೋಧಿಸಿದವನು (1455) ವೆನಿಸಿನ ಅಲ್‍ವಿಸ್ ಕಡಮೊಸ್ತೊ. ಅನಂತರ ಒಳನಾಡನ್ನು ಪರಿಶೋಧಿಸಿದವರು ಗ್ಯಾಂಬಿಯದ ಮೂಲಕ ಹೋಗುತ್ತಿದ್ದರು. ಅವರಲ್ಲಿ ಪ್ರಮುಖನಾದವನು ಮುಂಗೊ ಪಾರ್ಕ್. ಆತ 1795 ಮತ್ತು 1805 ರಲ್ಲಿ ಕೈಗೊಂಡ ಎರಡು ಪ್ರವಾಸಗಳನ್ನೂ ಈ ನದಿಯಿಂದಲೇ ಆರಂಭಿಸಿದ. ಗ್ಯಾಂಬಿಯದ ಉಗಮ ಸ್ಥಳವನ್ನು ಪತ್ತೆ ಹಚ್ಚಿದವನು (1818) ಗ್ಯಾಸ್ಪರ್ಡ್ ಮೋಲೀನ್ ಎಂಬ ಫ್ರೆಂಚ್ ಪ್ರಜೆ. ನದಿಯ ಮಧ್ಯಭಾಗವನ್ನು ಪರಿಶೋಧಿಸಿದವರು ಆರ್. ಜೆ. ಮ್ಯಾಕ್‌ಡಾನೆಲ್ (1851) ಮತ್ತು ವಿ. ಎಸ್. ಗೌಲ್ಡ್ಸ್‌ಬರಿ (1881). ಮ್ಯಾಕ್‌ಡಾನೆಲ್ ಅದನ್ನು ಪರಿಶೋಧಿಸಿದ ಕಾಲದಲ್ಲಿ ಆ ವಸಾಹತಿನ ರಾಜ್ಯಪಾಲನಾಗಿದ್ದ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Gambia River Information & Photos

ವರ್ಗ:ನದಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರಾಷ್ಟ್ರೀಯ ಅಂಕಿಅಂಶ ದಿನ

### ರಾಷ್ಟ್ರೀಯ ಅಂಕಿಅಂಶ (ಸಂಖ್ಯಾಶಾಸ್ತ್ರ) ದಿನ 
ಭಾರತದಲ್ಲಿ ಪ್ರತಿವರ್ಷ **ಜೂನ್  ತಿಂಗಳ** **೨೯** ನೇ ತಾರೀಖನ್ನು "ರಾಷ್ಟ್ರೀಯ ಅಂಕಿಅಂಶ ದಿನ"ವನ್ನಾಗಿ ಆಚರಿಸಲಾಗುತ್ತದೆ. 

ಭಾರತದ ಪ್ರಸಿದ್ಧ ಸಂಖ್ಯಾಶಾಸ್ತ್ರಜ್ಞ ಮತ್ತು ಆರ್ಥಿಕ ಯೋಜಕ ಪ್ರೊ. (ದಿವಂಗತ) ಪ್ರಸಂತ ಚಂದ್ರ ಮಹಾ**ಲನೋಬಿಸ್** ಅವರ ಜನ್ಮದಿನದ ಅಂಗವಾಗಿ ಈ ಆಚರಣೆ ನಡೆಯುತ್ತದೆ.  ೨೦೦೭ರಲ್ಲಿ ಭಾರತ ಸರ್ಕಾರವು ಈ ದಿನವನ್ನು ರಾಷ್ಟ್ರಮಟ್ಟದಲ್ಲಿ ವಿಶೇಷ ದಿನವೆಂದು ಘೋಷಿಸಿ ಜೂನ ೦೫, ೨೦೦೭ರ ಗೆಜೆಟ್ ನಲ್ಲಿ ಪ್ರಕಟಿಸಿದೆ. ಮಹಾಲನೋಬಿಸ್ ಅವರು ಭಾರತದಲ್ಲಿ ಸಂಖ್ಯಾಶಾಸ್ತ್ರವನ್ನು ಆಧುನಿಕ ವಿಜ್ಞಾನವಾಗಿ ರೂಪಿಸುವಲ್ಲಿ ಹಾಗೂ ಆರ್ಥಿಕ ಯೋಜನೆಗೆ ಅಂಕಿಅಂಶಗಳ ಬಳಕೆಯನ್ನು ಪ್ರಾರಂಭಿಸುವಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು.

## ಉದ್ದೇಶ 
ಈ ದಿನವನ್ನು ಆಚರಿಸುವ ಉದ್ದೇಶವೆಂದರೆ, ದೇಶದ ಅಭಿವೃದ್ಧಿಗಾಗಿ ಸಾಮಾಜಿಕ ಮತ್ತು ಆರ್ಥಿಕ ನೀತಿ ನಿರೂಪಣೆಯಲ್ಲಿ ಅಂಕಿಅಂಶಗಳ ಪ್ರಾಮುಖ್ಯತೆಯನ್ನು ಸಾರ್ವಜನಿಕರಿಗೆ, ವಿಶೇಷವಾಗಿ ಯುವ ಪೀಳಿಗೆಗೆ ತಿಳಿಸುವುದು. ಪ್ರತಿ ವರ್ಷ ಈ ದಿನವನ್ನು ಸಮಕಾಲೀನ ರಾಷ್ಟ್ರೀಯ ಪ್ರಾಮುಖ್ಯತೆಯ ವಿಷಯಗಳ ಶೀರ್ಷಿಕೆಯ ಅಡಿಯಲ್ಲಿ ಆಚರಿಸಲಾಗುತ್ತದೆ.

ಅಂಕಿಅಂಶಗಳ ದಿನವು ದೇಶದ ಆರ್ಥಿಕ-ಸಾಮಾಜಿಕ ಅಭಿವೃದ್ಧಿಗೆ ಡೇಟಾ ಮತ್ತು ಸಂಖ್ಯಾಶಾಸ್ತ್ರದ ಮಹತ್ವವನ್ನು ಮನವರಿಕೆ ಮಾಡಿಸಲು ಹಾಗೂ ಪ್ರೊ. ಮಹಾಲನೋಬಿಸ್ ಅವರ ಸಂಶೋಧನೆ ಹಾಗೂ ಕೊಡುಗೆಗಳಿಗೆ ಗೌರವ ಸಲ್ಲಿಸಲು ಒಂದು ವೇದಿಕೆಯಾಗಿದೆ.

## ವಾರ್ಷಿಕ ಆಚರಣೆಗಳು 
### ೨೦೨೪ 
೨೦೨೪ ರ ಅಂಕಿಅಂಶಗಳ ದಿನದ ಶೀರ್ಷಿಕೆ **"ನಿರ್ಧಾರ ತೆಗೆದುಕೊಳ್ಳುವಲ್ಲಿ ಡೇಟಾದ ಬಳಕೆ"** ಆಗಿತ್ತು. ಮಾಹಿತಿ ಆಧಾರಿತ ನಿರ್ಧಾರ ತೆಗೆದುಕೊಳ್ಳುವ ಕ್ರಮವು ಎಲ್ಲಾ ಕ್ಷೇತ್ರಗಳಲ್ಲಿ ನಿರ್ಧಾರಗಳ ಗುಣಮಟ್ಟವನ್ನು ಹೆಚ್ಚಿಸುವಲ್ಲಿ ಪ್ರಮುಖ ಅಂಶವಾಗಿದೆ. ಅಧಿಕೃತ ಅಂಕಿಅಂಶಗಳ ಮೂಲಕ ಪುರಾವೆ ಆಧಾರಿತ ನೀತಿಗಳನ್ನು ರೂಪಿಸುವತ್ತ ಗಮನ ಹರಿಸಲಾಗಿದೆ.

ವಿಶ್ವ ಬ್ಯಾಂಕ್‌ನ ಜಾಗತಿಕ ನಿರ್ದೇಶಕ ಶ್ರೀ ಲೂಯಿಸ್ ಫೆಲಿಪೆ ಲೋಪೆಜ್-ಕಾಲ್ವಾ ಅವರು ಈ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದರು.

ಅಂಕಿಅಂಶಗಳ ಲಭ್ಯತೆಯನ್ನು ಸುಲಭಗೊಳಿಸಲು ಸಾಂಖ್ಯಿಕ ಮತ್ತು ಕಾರ್ಯಕ್ರಮ ಅನುಷ್ಠಾನ ಸಚಿವಾಲಯ  (MOSPI) ಇ-ಸಾಂಖ್ಯಿಕಿ  ಎಂಬ ಹೊಸ ದತ್ತಾಂಶ ಜಾಲತಾಣ (ಡೇಟಾ ಪೋರ್ಟಲ್) ವನ್ನು ಪ್ರಾರಂಭಿಸಿದೆ. 

ಈ ಪೋರ್ಟಲ್ ಎರಡು ವಿಭಾಗಗಳನ್ನು ಒಳಗೊಂಡಿದೆ:

# ಡೇಟಾ ಕ್ಯಾಟಲಾಗ್ – ವಿವಿಧ ಅಂಕಿಅಂಶ ಮೂಲಗಳನ್ನು ಒಂದು ಸ್ಥಳದಲ್ಲಿ ಲಭ್ಯವಿರುವಂತೆ ಮಾಡುತ್ತದೆ.
# ಮ್ಯಾಕ್ರೋ ಸೂಚಕಗಳು – ಸಮಯ ಸರಣಿಯ ಅಂಕಿಅಂಶಗಳನ್ನು ಫಿಲ್ಟರ್, ದೃಶ್ಯೀಕರಣ ಮತ್ತು API ಮೂಲಕ ಡೌನ್ಲೋಡ್ ಮಾಡುವ ಸೌಲಭ್ಯ ಒದಗಿಸುತ್ತದೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
# ಇ-ಸಾಂಖ್ಯಿಕಿ ದತ್ತಾಂಶ ಜಾಲತಾಣ (ಡೇಟಾ ಪೋರ್ಟಲ್)

ವರ್ಗ:ರಾಷ್ಟ್ರೀಯ ದಿನಾಚರಣೆಗಳು
ಚಾಯ್ದು ನಿಂತಿರುವ ಪಿಸಾ ಗೋಪುರ

**ಪೀಸಾದ ಬಾಗಿದ ಗೋಪುರ** (ಇಟಾಲಿಯನ್ಃ torre pendente di Pisa [ˈtorre penˈdénte di ˈpiːza,-ˈpiːsa]) ಅಥವಾ ಸರಳವಾಗಿ ಪೀಸಾದ ಗೋಪುರ () ಎಂಬುದು ಪೀಸಾ ಕೆಥೆಡ್ರಲ್ನ ಕ್ಯಾಂಪನೈಲ್ ಅಥವಾ ಸ್ವತಂತ್ರವಾಗಿ ನಿಂತಿರುವ ಬೆಲ್ ಗೋಪುರವಾಗಿದೆ.  ಇದು  ಅಸ್ಥಿರವಾದ ಅಡಿಪಾಯದ ಪರಿಣಾಮವಾಗಿ ಸುಮಾರು ನಾಲ್ಕು ಡಿಗ್ರಿ ನೇರಕ್ಕೆ ಹೆಸರುವಾಸಿಯಾಗಿದೆ. ಈ ಗೋಪುರವು ಪಿಸಾದ ಕ್ಯಾಥೆಡ್ರಲ್ ಚೌಕದಲ್ಲಿರುವ ಮೂರು ರಚನೆಗಳಲ್ಲಿ ಒಂದಾಗಿದೆ (ಪಿಯಾಜ್ಜಾ ಡೆಲ್ ಡುಯೊಮೊ),  ಇದರಲ್ಲಿ ಕ್ಯಾಥೆಡ್ರೆಲ್ ಮತ್ತು ಪಿಸಾ ಬ್ಯಾಪ್ಟಿಸ್ಟ್ರಿ ಸೇರಿವೆ.  ಕಾಲಾನಂತರದಲ್ಲಿ, ಗೋಪುರವು ವಿಶ್ವದ ಅತ್ಯಂತ  ಹೆಚ್ಚು ಭೇಟಿ ನೀಡುವ ಪ್ರವಾಸಿ ಆಕರ್ಷಣೆಗಳಲ್ಲಿ ಒಂದಾಗಿದೆ ಮತ್ತು ಇಟಲಿ ವಾಸ್ತುಶಿಲ್ಪದ ಐಕಾನ್ ಆಗಿದ್ದು, ಪ್ರತಿ ವರ್ಷ ೫ ದಶಲಕ್ಷಕ್ಕೂ ಹೆಚ್ಚು ಸಂದರ್ಶಕರನ್ನು ಪಡೆಯುತ್ತಿದೆ.

ಗೋಪುರದ ಎತ್ತರವು ಕೆಳಭಾಗದಲ್ಲಿ ನೆಲದಿಂದ ೫೫.೮೬ ಮೀಟರ್ (೧೮೩ ಅಡಿ ೩ ಇಂಚುಗಳು ) ಮತ್ತು ಎತ್ತರದ ಭಾಗದಲ್ಲಿ ೫೬.೬೭ ಮೀಟರ್ (೧೮೫ ಅಡಿ ೧೧ ಇಂಚುಗಳು).  ತಳದಲ್ಲಿರುವ ಗೋಡೆಗಳ  ಅಗಲವು ೨.೪ ಮೀ (೮  ಇಂಚು) ಆಗಿದೆ.  ಇದರ ತೂಕವು ೧೪,೫೦೦ ಟನ್ (೧೬,೦೦೦ ಸಣ್ಣ ಟನ್) ಎಂದು ಅಂದಾಜಿಸಲಾಗಿದೆ. ಗೋಪುರವು ೨೯೬ ಅಥವಾ ೨೯೪ ಮೆಟ್ಟಿಲುಗಳನ್ನು  ಹೊಂದಿದೆ; ಏಳನೇ ಮಹಡಿಯಲ್ಲಿ ಉತ್ತರಕ್ಕೆ ಎದುರಾಗಿರುವ  ಮೆಟ್ಟಿಲುಗಳಲ್ಲಿ ಎರಡು ಕಡಿಮೆ ಮೆಟ್ಟಿಲುಗಳಿವೆ.

೧೨ನೇ ಶತಮಾನದಲ್ಲಿ ನಿರ್ಮಾಣದ ಸಮಯದಲ್ಲಿ  ಗೋಪುರವು  ಬಾಗಲು  ಪ್ರಾರಂಭಿಸಿತು, ಏಕೆಂದರೆ ಮೃದುವಾದ ನೆಲವು ರಚನೆಯ  ತೂಕವನ್ನು ಸರಿಯಾಗಿ ಬೆಂಬಲಿಸಲು  ಸಾಧ್ಯವಾಗಲಿಲ್ಲ. ೧೪ನೇ ಶತಮಾನದಲ್ಲಿ ನಿರ್ಮಾಣ ಪೂರ್ಣಗೊಂಡ ನಂತರ ಇದು ಇನ್ನಷ್ಟು ಹದಗೆಟ್ಟಿತು. ೧೯೯೦ರ ಹೊತ್ತಿಗೆ, ಈ ಓರೆಯುವಿಕೆಯು ೫.೫ ಡಿಗ್ರಿಗಳನ್ನು ತಲುಪಿತ್ತು.  ೧೯೯೩ ಮತ್ತು ೨೦೦೧ ರ ನಡುವೆ ಪರಿಹಾರ ಕಾರ್ಯಗಳಿಂದ  ಈ  ರಚನೆಯನ್ನು ಸ್ಥಿರಗೊಳಿಸಲಾಯಿತು, ಇದು ಟಿಲ್ಟ್ ಅನ್ನು ೩.೯ ಡಿಗ್ರಿಗಳಿಗೆ ಇಳಿಸಿತು.
ಹೂವಿನಹಡಗಲಿ ವಿಧಾನಸಭಾ ಕ್ಷೇತ್ರ(೮೮)

**ಹೂವಿನಹಡಗಲಿ ವಿಧಾನಸಭಾ ಕ್ಷೇತ್ರ(೮೮)** ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದು. 

ಇದು ಪ್ರಸ್ತುತ ವಿಜಯನಗರ ಜಿಲ್ಲೆಯ ಭಾಗವಾಗಿದ್ದು, ಪರಿಶಿಷ್ಟ ಜಾತಿಗೆ ಸೇರಿದ ಅಭ್ಯರ್ಥಿಗಳಿಗೆ ಮೀಸಲಾಗಿದೆ. ಹೂವಿನ ಹಡಗಲಿ ಕ್ಷೇತ್ರದ ಹಾಲಿ ಶಾಸಕ ಕೃಷ್ಣಾನಾಯ್ಕ.

## ವಿಧಾನಸಭೆಯ ಸದಸ್ಯರು 
### ಮೈಸೂರು ರಾಜ್ಯ 
### ಕರ್ನಾಟಕ 
## ಚುನಾವಣಾ ಫಲಿತಾಂಶಗಳು 
### 2023 
### 2018 
## ಇದನ್ನೂ ನೋಡಿ 
* ಕರ್ನಾಟಕ ವಿಧಾನಸಭೆಯ ಕ್ಷೇತ್ರಗಳ ಪಟ್ಟಿ
* ವಿಜಯನಗರ ಜಿಲ್ಲೆ

## ಉಲ್ಲೇಖಗಳು 
ವರ್ಗ:ಕರ್ನಾಟಕದ ರಾಜಕಾರಣ
ವರ್ಗ:ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ವರ್ಗ:ಬಳ್ಳಾರಿ ಜಿಲ್ಲೆ
ವರ್ಗ:ವಿಜಯನಗರ ಜಿಲ್ಲೆ
ಲೈಂಗಿಕ ರೋಗಗಳು

ಲೈಂಗಿಕ ಸಂಪರ್ಕದ ಮೂಲಕ ಹರಡುವ ರೋಗಗಳು

## ಲೈಂಗಿಕ ಸಂಪರ್ಕದ ಮೂಲಕ ಹರಡುವ ರೋಗಗಳು
ಲೈಂಗಿಕ ಸಂಪರ್ಕದ ಮೂಲಕ ಹರಡುವ ರೋಗಗಳನ್ನು ಕುರಿತ ವಿಶ್ವ ಆರೋಗ್ಯ ಸಂಸ್ಥೆಯ ದಿನಾಂಕ ೩ ಅಗಸ್ಟ ೨೦೧೬ ರ ವರದಿಯಂತೆ ಅಂಕಿಸಂಖೆಗಳು ಈ ಕೆಳಗಿನಂತಿವೆ: 

*ಸುಮಾರು 900,000 ಕ್ಕಿಂತಲೂ ಹೆಚ್ಚು ಗರ್ಭಿಣಿ ಸ್ತ್ರೀಯರು ಸಿಫಿಲಿಸ್ನಿಂದ ಸೋಂಕಿಗೆ ಒಳಗಾಗಿದ್ದಾರೆ ಮತ್ತು ಇದರ ಪರಿಣಾಮವಾಗಿ ಸುಮಾರು 3,50,000 ಪ್ರತಿಕೂಲ ಜನನ ಫಲಿತಾಂಶಗಳು 2012 ರಲ್ಲಿ ನಿಧನ ಹೊಂದಿದ್ದಾರೆ.
*ವಿಶ್ವಾದಾದ್ಯಂತ ಪ್ರತಿ ದಿನ 10 ಲಕ್ಷಕ್ಕಿಂತ ಹೆಚ್ಚು ಮಹಿಳೆಯರು ಲೈಂಗಿಕ ಸಂರ್ಪಕದ ಮೂಲಕ ಹರಡುವ ಸೋಂಕುಗಳಿಗೆ ಬಲಿಯಾಗಿದ್ದಾರೆ ಎಂದು ವರದಿಗಳಿವೆ.
*50 ಕೋಟಿಗಿಂತ ಹೆಚ್ಚು ಮಹಿಳೆಯರಿಗೆ ಹರ್ಪೀಸ್ ಸಿಂಪ್ಲೆಕ್ಸ್ ವೈರಸ್ (ಎಚ್.ಎಸ್.ವಿ.) ನೊಂದಿಗೆ ಜನನಾಂಗದ ಸೋಂಕು ಇದೆ ಎಂದು ಅಂದಾಜಿಸಲಾಗಿದೆ.

## ಉಲ್ಲೇಖಗಳು
ವರ್ಗ:ರೋಗಗಳು
ಚಗಚೆ

**ಚಗಚೆ** ಲೆಗ್ಯೂಮಿನೋಸೀ ಕುಟುಂಬದ ಸೀಸಾಲ್‍ಪಿನಿಯಾಯ್ಡಿಯೇ ಉಪಕುಟುಂಬಕ್ಕೆ ಸೇರಿದ ಒಂದು ಏಕವಾರ್ಷಿಕ ಮೂಲಿಕೆಗಿಡ. ಭಾರತಾದ್ಯಂತ ಒಂದು ಕಳೆಗಿಡವಾಗಿ ಬೆಳೆಯುತ್ತದೆ. **ಕ್ಯಾಸಿಯ ಟೋರ** ಇದರ ಶಾಸ್ತ್ರೀಯ ಹೆಸರು. **ಗಂಡು ತಗಜೆ**, **ತರಗಸಿ**, **ಚಗತೆ** ಪರ್ಯಾಯ ನಾಮಗಳು. ಇದರ ಅತ್ಯಂತ ಸಾಮಾನ್ಯ ಇಂಗ್ಲಿಷ್ ಹೆಸರೆಂದರೆ **ಸಿಕಲ್ ಸೆನಾ**. ಭಾರತದ ಮೈದಾನ ಸೀಮೆಗಳಲ್ಲೆಲ್ಲ ರಸ್ತೆಬದಿಗಳಲ್ಲಿ, ಪಾಳುಬಿದ್ದ ಸ್ಥಳಗಳಲ್ಲಿ, ಕಾಡಿನಲ್ಲಿ ಕುರುಚಲಾಗಿ ಬೆಳೆಯುವ ಪುಟ್ಟ ಗಿಡ ಇದು. ಇದರ ಸ್ಥಳೀಯ ವ್ಯಾಪ್ತಿ ಮಧ್ಯ ಅಮೇರಿಕಾದಲ್ಲಿದೆ.

thumb|ಬೆಳೆಯುತ್ತಿರುವ ಗಿಡ, ಸುಮಾರು ಎರಡು ವಾರದಷ್ಟು ವಯಸ್ಸು

## ಸಸ್ಯದ ರಚನೆ 
ಎಲೆಗಳು ಪರ್ಯಾಯ ಮಾದರಿಯಲ್ಲಿ ಜೋಡಣೆಗೊಂಡಿವೆ; ಹೂವುಗಳು ಸಂಯುಕ್ತ ಬಗೆಯವು. ಒಂದೊಂದು ಎಲೆಗಳ ಕಕ್ಷದಲ್ಲಿ ಜೊತೆಜೊತೆಯಾಗಿ ಅರಳುತ್ತವೆ. ಇವುಗಳ ಉದ್ದ ಸುಮಾರು 6"-9". ಚಪ್ಪಟೆಯಾದ ಹಾಗೂ ಕಪ್ಪುಬಣ್ಣದ ಬೀಜಗಳಿವೆ.

## ಉಪಯೋಗಗಳು 
ಬೀಜಗಳಿಂದ ಒಂದು ಬಗೆಯ ನೀಲಿಬಣ್ಣವನ್ನು ಪಡೆಯುವುದಿದೆ. ಬೀಜಗಳನ್ನು ಕಾಫಿ ಬೀಜದ ಬದಲಾಗಿ ಉಪಯೋಗಿಸುವುದುಂಟು. ಅಧಿಕ ಮೊತ್ತದ ಪ್ರೋಟೀನ್ ಇರುವುದರಿಂದ ಬೀಜಗಳನ್ನು ದನಕರುಗಳ ಮೇವಾಗಿ ಬಳಸಬಹುದು. ಚಗಚೆಯ ಎಲೆಗಳ ರಸವನ್ನು ಹುಳಿಮಜ್ಜಿಗೆ, ನಿಂಬೆರಸ, ಕಳ್ಳಿಗಿಡದ ರಸ, ಗಂಜಲ, ಗರಗಲು ಗಿಡದ ರಸದೊಂದಿಗೆ ಸೇರಿಸಿ ಗಜಕರ್ಣ, ತುರಿ ಮುಂತಾದ ಚರ್ಮರೋಗಗಳಲ್ಲಿ ಬಳಸಲಾಗುತ್ತದೆ. ಚಗಚೆ ಕುಡಿಯ ತಂಬುಳಿ ಹಲವಾರು ಬಗೆಯ ಉದರರೋಗಗಳಿಗೆ ಒಳ್ಳೆಯ ಮದ್ದು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
*  (2005): *Senna tora* (L.) Roxb.. Version 10.01, November 2005. Retrieved 2007-DEC-20.

ವರ್ಗ:ಸಸ್ಯಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಔಷಧೀಯ ಸಸ್ಯಗಳು
ಕಾಳೀಪ್ರಸನ್ನ ಚಟರ್ಜಿ

**ಕಾಳೀಪ್ರಸನ್ನ ಚಟರ್ಜಿ** (1863-1919) ಭಾರತದ ಒಬ್ಬ ಪತ್ರಿಕೋದ್ಯಮಿ, ರಾಷ್ಟ್ರಪ್ರೇಮಿ, ಸಮಾಜಸುಧಾರಕ; ಸಂಗೀತ, ಚಿತ್ರಕಲೆಗಳಲ್ಲಿ ಪರಿಣತರು, ಜನ್ಮತಃ ಬಂಗಾಲಿ; ಪಂಜಾಬಿನಲ್ಲಿ ನೆಲಸಿ, ಭಾಷೆ, ಉಡುಪು, ವರ್ತನೆಗಳಲ್ಲಿ ಪಂಜಾಬಿಯೆಂದೇ ಇತರರು ಭಾವಿಸುವ ಮಟ್ಟಿಗೆ ಅಲ್ಲಿಯ ಜನಜೀವನದಲ್ಲಿ ತಾದಾತ್ಮ್ಯ ಸಾಧಿಸಿದರು.

## ಆರಂಭಿಕ ಜೀವನ 
1863ರ ಮಾರ್ಚ್ 1ರಂದು ಜನನ. ತಂದೆ ಹರಿಮೋಹನರು ಬಂಗಾಳದ ಅಶ್ವದಳದಲ್ಲಿ ಅಧಿಕಾರಿ. ಜಲಪೈಗುರಿಯಲ್ಲಿ ವಾಸ. ತಾಯಿ ದಕ್ಷಿಣಾದೇವಿ. ಇಬ್ಬರೂ ಶ್ರದ್ಧಾನ್ವಿತ ಹಿಂದೂಗಳು. ತಂದೆ ಭಾರತದ ಹಲವು ಭಾಷೆಗಳನ್ನು ಬಲ್ಲವರಾಗಿದ್ದರು. ಮಗನೂ ತಂದೆಯಂತೆ ಆದರು, ಕಾಳೀಪ್ರಸನ್ನರು ಹುಟ್ಟಿದ ಕೆಲವು ವರ್ಷಗಳ ಅನಂತರ ಹರಿಮೋಹನರು ಲಾಹೋರಿನಲ್ಲಿ ಉದ್ಯೋಗ ಸಂಪಾದಿಸಿ, ಸಂಸಾರದೊಂದಿಗೆ ಅಲ್ಲಿ ನೆಲಸಿದರು. ಕಾಳೀಪ್ರಸನ್ನರು ಪಂಜಾಬಿನಲ್ಲೇ ಪ್ರಾಥಮಿಕ ಮತ್ತು ಪ್ರೌಢಶಿಕ್ಷಣ ಪೂರೈಸಿದರು. ಅವರು ಲಾಹೋರ್ ವೈದ್ಯಕೀಯ ಕಾಲೇಜಿನಲ್ಲಿ ಓದುತ್ತಿದ್ದಾಗ ಅವರ ತಾಯಿ ಮರಣಹೊಂದಿದರು. ಕೌಟುಂಬಿಕ ತೊಂದರೆಗಳಿಂದಾಗಿ ಅವರ ಶಿಕ್ಷಣ ಅಷ್ಟಕ್ಕೇ ನಿಂತಿತು. ಆದರೆ ಕಾಳೀಪ್ರಸನ್ನರು ನಾನಾ ವಿಷಯಗಳ ಅಧ್ಯಯನದಲ್ಲಿ ನಿರತರಾದರು. ತಾಯಿಯ ಮರಣದ ದುಃಖ ಮತ್ತು ಲಾಹೋರಿನ ಕಾಳೀದೇವಾಲಯದ ಸ್ವಾಮಿ ಕೇಶವಾನಂದರ ಪ್ರಭಾವಗಳಿಂದಾಗಿ ಅವರು ಮನೆ ತೊರೆದು ಸಂನ್ಯಾಸ ಜೀವನ ನಡೆಸತೊಡಗಿದರು. ಸ್ವಲ್ಪ ಕಾಲದ ಅನಂತರ ಅವರ ತಂದೆ ಮಗನ ಮನಸ್ಸನ್ನು ಪ್ರಾಪಂಚಿಕ ವಿಚಾರಗಳತ್ತ ತಿರುಗಿಸಿ ಅವರನ್ನು ಮನೆಗೆ ಕರೆತಂದರು. 1894ರಲ್ಲಿ ಅವರು ಅನ್ನಪೂರ್ಣಾ ದೇವಿಯನ್ನು ವಿವಾಹವಾದರು.

## ನಂತರದ ಜೀವನ, ಸಾಧನೆಗಳು 
ಕಾಳೀಪ್ರಸನ್ನರು ಲಾಹೋರಿನ ಸಿವಿಲ್ ಮತ್ತು ಮಿಲಿಟರಿ ಗೆಜೆಟ್ ಪತ್ರಿಕೆಯ ಭಾಷಾಂತರಕಾರರಾಗಿ ಪತ್ರಿಕೋದ್ಯಮ ಜೀವನವನ್ನಾರಂಭಿಸಿದರು. ಈ ಸಂದರ್ಭದಲ್ಲಿ ಅವರಿಗೆ ಧಾರ್ಮಿಕ, ಸಾಮಾಜಿಕ, ಸಾರ್ವಜನಿಕ ಸಂಸ್ಥೆಗಳ ಸಂಪರ್ಕ ಉಂಟಾಯಿತು. ಆರ್ಯ ಸಮಾಜದೊಂದಿಗೆ ಸಂಬಂಧ ಬೆಳೆಯಿತು. ವಕ್ತೃತ್ವ ಕಲೆ, ಪತ್ರಿಕೋದ್ಯಮದ ಸಾಮರ್ಥ್ಯ, ಸಾರ್ವಜನಿಕ ವಿಚಾರಗಳಲ್ಲಿ ಆಸಕ್ತಿ-ಇವುಗಳಿಂದಾಗಿ ಅವರಿಗೆ ಖ್ಯಾತಿ ಬಂತು. ಅವರು ಟ್ರಿಬ್ಯೂನ್ ಪತ್ರಿಕೆಯ ಸಂಪಾದಕೀಯ ವಿಭಾಗವನ್ನು ಸೇರಿದರು. ಅದರ ಸಂಪಾದಕರಾಗಿದ್ದ ಗೋರಕನಾಥ ಚಟರ್ಜಿಯವರಿಗೆ ಅವರಲ್ಲಿ ವಿಶೇಷವಾದ ಪ್ರೀತಿ. ಕಾಳೀಪ್ರಸನ್ನರು ಸುಮಾರು ಎರಡು ದಶಕಗಳ ಕಾಲ ಆ ಪತ್ರಿಕೆಯಲ್ಲಿ ಸೇವೆ ಸಲ್ಲಿಸಿದರು. ಅವರ ವರದಿಗಳೂ, ಟೀಕೆ ಟಿಪ್ಪಣಿಗಳೂ ತುಂಬ ಜನಪ್ರಿಯವಾದವು. 1905ರಲ್ಲಿ ಕಾಳೀಪ್ರಸನ್ನರು ಟ್ರಿಬ್ಯೂನ್ ಪತ್ರಿಕೆಯನ್ನು ಬಿಟ್ಟು ತಮ್ಮದೆ ಆದ ಲೈಟ್ ಎಂಬ ಸಾಪ್ತಾಹಿಕವನ್ನು ಪ್ರಾರಂಭಿಸಿದರು. ಮುಂದೆ ಇದು ದಿನಪತ್ರಿಕೆಯಾಯಿತು. ಲಾಲಾ ಲಜಪತರಾಯರೇ ಮುಂತಾದ ಹಲವರು ಪತ್ರಿಕೆಯನ್ನು ಮೆಚ್ಚಿದರು. ಆದರೆ ಎರಡು ವರುಷಗಳಾಗುವಷ್ಟರಲ್ಲಿ ಆರ್ಥಿಕ ತೊಂದರೆಗಳಿಂದಾಗಿ ಅದನ್ನು ನಿಲ್ಲಿಸಬೇಕಾಯಿತು. ಮರುವರ್ಷ ಶಿಶಿರಕುಮಾರ ಘೋಷರ ಆಮಂತ್ರಣದ ಮೇರೆಗೆ ಕಲ್ಕತ್ತದ ಅಮೃತ ಬಜಾರ್ ಪತ್ರಿಕೆಯ ಸಂಪಾದಕೀಯ ವಿಭಾಗ ಸೇರಿದರು. ಐದು ವರ್ಷಗಳ ಆನಂತರ ಈ ಪತ್ರಿಕೆಯಿಂದ ಹೊರಬಿದ್ದರು. ಆದರೆ ಘೋಷರೊಂದಿಗಿನ ಸಂಬಂಧ ಉಳಿದುಬಂತು. ಮತ್ತೆ ಅವರು ಲಾಹೋರಿಗೆ ಮರಳಿ ಪಂಜಾಬಿನ ಇಂಗ್ಲಿಷ್ ದೈನಿಕವೊಂದರ ಸಂಪಾದಕರಾದರು. 1911ರಲ್ಲಿ ವಾರಾಣಸಿಗೆ ಹೋಗಿ ಭಾರತ ಧರ್ಮ ಮಹಾಮಂಡಲದ ಮುಖಪತ್ರದ ಸಂಪಾದಕರಾದರು. ಸ್ವಲ್ಪಕಾಲ ಡೆಹರಾಡೂನಿನಲ್ಲಿ ಕಾಸ್ಮೊಪಾಲಿಟನ್ ಪತ್ರಿಕೆಯ ಸಂಪಾದಕರಾಗಿದ್ದರು. ಈ ಸಂದರ್ಭದಲ್ಲಿ ಅವರಿಗೆ ಟ್ರಿಬ್ಯೂನ್ ಪತ್ರಿಕೆಯ ಸಂಪಾದಕರಾಗಲು ಆಹ್ವಾನ ಬಂತು. ಆದರೆ ಅವರು ಅದನ್ನು ಒಪ್ಪಿಕೊಳ್ಳಲಿಲ್ಲ. 1918ರಲ್ಲಿ ಶಾಂತಿನಿಕೇತನವನ್ನು ಸಂದರ್ಶಿಸಿ ಎರಡು ಉಪನ್ಯಾಸ ನೀಡಿ, ರವೀಂದ್ರರೇ ಮುಂತಾಗಿ ಹಲವರ ಮೆಚ್ಚುಗೆ ಗಳಿಸಿದರು. ಅಲ್ಲಿ ಅವರು ಶಿಕ್ಷಕರಾಗಬೇಕೆಂಬುದು ರವೀಂದ್ರರ ಅಪೇಕ್ಷೆಯಾಗಿತ್ತು. ಆದರೆ ಅವರ ಇಚ್ಛೆ ಪೂರೈಸಲಿಲ್ಲ. 1919ರ ನವೆಂಬರ್ 12ರಂದು ಕಾಳೀಪ್ರಸನ್ನ ಚಟರ್ಜಿಯವರು ತೀರಿಕೊಂಡರು.

ಕಾಳೀಪ್ರಸನ್ನರು ಪಂಜಾಬಿನ ರಾಷ್ಟ್ರೀಯ ಆಂದೋಲನದಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು. ಕಾಂಗ್ರೆಸ್ ಸಂಸ್ಥೆಯನ್ನು ಸಂಘಟಿಸುವಲ್ಲಿ ನೆರವು ನೀಡಿದರು. ವಿಧವಾ ವಿವಾಹಕ್ಕೆ ಪ್ರೋತ್ಸಾಹ ನೀಡಿ ಸಮಾಜ ಸುಧಾರಣೆಗೂ ಯತ್ನಿಸಿದರು. ಅವರು ಬರೆದ ಸಿಖ್ ಸಮ್ರಾಟ್ ಓ ಸಾತಿರ್ ಅಭಿಶಾಪ್ ಎಂಬ ಕಾದಂಬರಿಯು ಅವರ ಮರಣಾನಂತರ ಬಂಗಾಲಿಯ ಸಾಹಿತ್ಯ ಪತ್ರಿಕೆ ಪರಿಚಯದಲ್ಲಿ ಧಾರವಾಹಿಯಾಗಿ ಪ್ರಕಟವಾಯಿತು.

ವರ್ಗ:ಸಮಾಜ ಸುಧಾರಕರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪ್ರಜಾವಾಣಿ ಕನ್ನಡ ಸಿನಿ ಸಮ್ಮಾನ

**ಪ್ರಜಾವಾಣಿ ಸಿನಿ ಸಮ್ಮಾನ** ಇದು ಕನ್ನಡ ಚಲನಚಿತ್ರೋದ್ಯಮದಲ್ಲಿನ ಅತ್ಯುತ್ತಮ ಸಾಧನೆಗಳನ್ನು ಗುರುತಿಸಿ, ಕನ್ನಡದ ಪ್ರಮುಖ ದಿನಪತ್ರಿಕೆಯಾದ ಪ್ರಜಾವಾಣಿ ನೀಡುವ ವಾರ್ಷಿಕ ಪ್ರಶಸ್ತಿಯಾಗಿದೆ. ಕನ್ನಡ ಸಿನಿಮಾಗಳನ್ನು ಪ್ರೋತ್ಸಾಹಿಸುವ ಮತ್ತು ಕಲಾವಿದರು ಹಾಗೂ ತಂತ್ರಜ್ಞರ ಕೊಡುಗೆಯನ್ನು ಗೌರವಿಸುವ ಉದ್ದೇಶದಿಂದ ಈ ಪ್ರಶಸ್ತಿಯನ್ನು ನೀಡಲಾಗುತ್ತದೆ.
## ಇತಿಹಾಸ 
ಪ್ರಜಾವಾಣಿ ಸಿನಿ ಸಮ್ಮಾನವನ್ನು ೨೦೨೩ರಲ್ಲಿ ಆರಂಭಿಸಲಾಯಿತು.  ಕನ್ನಡ ಚಿತ್ರರಂಗದ ಬೆಳವಣಿಗೆಗೆ ಪತ್ರಿಕಾ ವಲಯದಿಂದ ದೊರೆಯುವ ಬೆಂಬಲದ ಒಂದು ಭಾಗವಾಗಿ ಇದನ್ನು ಪರಿಗಣಿಸಲಾಗಿದೆ. ಪ್ರತಿ ವರ್ಷ, ಹಿಂದಿನ ವರ್ಷ ಬಿಡುಗಡೆಯಾದ ಚಲನಚಿತ್ರಗಳಲ್ಲಿನ ಅತ್ಯುತ್ತಮ ನಿರ್ದೇಶನ, ನಟನೆ, ತಂತ್ರಜ್ಞಾನ ಮತ್ತು ಇತರ ವಿಭಾಗಗಳನ್ನು ಪರಿಗಣಿಸಿ ಪ್ರಶಸ್ತಿಗಳನ್ನು ನೀಡಲಾಗುತ್ತದೆ.
## ಪ್ರಶಸ್ತಿ ವಿಭಾಗಗಳು 
ಪ್ರಜಾವಾಣಿ ಸಿನಿ ಸಮ್ಮಾನವು ವಿವಿಧ ವಿಭಾಗಗಳಲ್ಲಿ ಪ್ರಶಸ್ತಿಗಳನ್ನು ನೀಡುತ್ತದೆ. ಅವುಗಳಲ್ಲಿ ಕೆಲವು ಪ್ರಮುಖ ವಿಭಾಗಗಳು ಹೀಗಿವೆ:

* ಅತ್ಯುತ್ತಮ ಚಿತ್ರ
* ಅತ್ಯುತ್ತಮ ನಿರ್ದೇಶಕ
* ಅತ್ಯುತ್ತಮ ನಟ
* ಅತ್ಯುತ್ತಮ ನಟಿ
* ಅತ್ಯುತ್ತಮ ಪೋಷಕ ನಟ
* ಅತ್ಯುತ್ತಮ ಪೋಷಕ ನಟಿ
* ಅತ್ಯುತ್ತಮ ಸಂಗೀತ ನಿರ್ದೇಶಕ
* ಅತ್ಯುತ್ತಮ ಸಾಹಿತ್ಯ
* ಅತ್ಯುತ್ತಮ ಹಿನ್ನೆಲೆ ಗಾಯಕ (ಪುರುಷ)
* ಅತ್ಯುತ್ತಮ ಹಿನ್ನೆಲೆ ಗಾಯಕಿ (ಮಹಿಳೆ)
* ಅತ್ಯುತ್ತಮ ಛಾಯಾಗ್ರಹಣ
* ಅತ್ಯುತ್ತಮ ಸಂಪಾದನೆ
* ಅತ್ಯುತ್ತಮ ಕಲಾ ನಿರ್ದೇಶನ
* ಅತ್ಯುತ್ತಮ ಸಂಭಾಷಣೆ
* ಅತ್ಯುತ್ತಮ ಹಾಸ್ಯ ನಟ/ನಟಿ
## ಪ್ರಶಸ್ತಿ ಪುರಸ್ಕೃತರು

  ಪ್ರಜಾವಾಣಿ ಸಿನಿ ಸಮ್ಮಾನ – ಸೀಸನ್ ೩ (೨೦೨೫) ಪ್ರಶಸ್ತಿ ವಿಜೇತರು
    
      ವಿಭಾಗ
      ವಿಜೇತರು
      ಚಿತ್ರ
    
    
      ಜೀವಮಾನ ಸಾಧನೆ ಪ್ರಶಸ್ತಿ
      ಶ್ರೀನಾಥ್
      —
    
    
      ಕನ್ನಡ ಸಿನಿ ಧ್ರುವತಾರೆ
      ವಿ. ರವಿಚಂದ್ರನ್ (“ಕ್ರೇಜಿ ಸ್ಟಾರ್”)
      —
    
    
      ಉತ್ತಮ ಚಿತ್ರ
      —
      ಕೃಷ್ಣಮ್ ಪ್ರಣಯ ಸಖಿ
    
    
      ಜನ ಮೆಚ್ಚಿದ ಚಿತ್ರ
      —
      ಶಾಖಾಹಾರಿ
    
    
      ಅತ್ಯುತ್ತಮ ನಟ
      ದುನಿಯಾ ವಿಜಯ್
      ಭೀಮ
    
    
      ಜನ ಮೆಚ್ಚಿದ ನಟ
      ರಂಗಾಯಣ ರಘು
      ಶಾಖಾಹಾರಿ
    
    
      ಅತ್ಯುತ್ತಮ ನಟಿ
      ಅಂಕಿತಾ ಅಮರ್
      ಇಬ್ಬನಿ ತಬ್ಬಿದ ಇಳೆಯಲಿ
    
    
      ಅತ್ಯುತ್ತಮ ನಿರ್ದೇಶನ
      ನರ್ತನ್
      ಭೈರತಿ ರಣಗಲ್
    
    
      ಅತ್ಯುತ್ತಮ ಪೋಷಕ ನಟ
      ಗೋಪಾಲಕೃಷ್ಣ ದೇಶ್‍ಪಾಂಡೆ
      ಶಾಖಾಹಾರಿ
    
    
    
      ಅತ್ಯುತ್ತಮ ಚೊಚ್ಚಲ ನಿರ್ದೇಶನ
      ಶ್ರೀನಿಧಿ ಬೆಂಗಳೂರು
      ಬ್ಲಿಂಕ್
    
    
      ಸಾಮಾಜಿಕ ಪರಿಣಾಮ ಬೀರಿದ ಅತ್ಯುತ್ತಮ  ಚಿತ್ರ
      —
      ಹದಿನೇಳೆಂಟು
    
    
      ಅತ್ಯುತ್ತಮ ಸಂಗೀತ ನಿರ್ದೇಶಕ
      ಅರ್ಜುನ್ ಜನ್ಯ
      ಕೃಷ್ಣಮ್ ಪ್ರಣಯ ಸಖಿ
    
    
      ವರ್ಷದ ಅತ್ಯುತ್ತಮ ಸಾಧನೆ
      ಧ್ರುವ ಸರ್ಜಾ

      —
    

## ಆಯ್ಕೆ ಪ್ರಕ್ರಿಯೆ 
ಹಿಂದಿನ ವರ್ಷ ಸೆನ್ಸಾರ್ ಮಂಡಳಿಯಿಂದ ಪ್ರಮಾಣೀಕೃತಗೊಂಡು ಬಿಡುಗಡೆಯಾದ ಚಿತ್ರಗಳನ್ನು ಪ್ರಶಸ್ತಿಗೆ ಪರಿಗಣಿಸಲಾಗುತ್ತದೆ. ಪ್ರಶಸ್ತಿ ವಿಜೇತರನ್ನು ಆಯ್ಕೆ ಮಾಡಲು ಪ್ರಜಾವಾಣಿ ಒಂದು ಸ್ವತಂತ್ರ ತೀರ್ಪುಗಾರರ ಸಮಿತಿಯನ್ನು ರಚಿಸುತ್ತದೆ. ಈ ಸಮಿತಿಯು ಕನ್ನಡ ಚಲನಚಿತ್ರೋದ್ಯಮದ ಅನುಭವಿಗಳು, ವಿಮರ್ಶಕರು ಮತ್ತು ತಜ್ಞರನ್ನು ಒಳಗೊಂಡಿರುತ್ತದೆ. ವಿಜೇತರ ಆಯ್ಕೆಗಾಗಿ ಚಿತ್ರರಂಗದ ಸಾವಿರಕ್ಕೂ ಹೆಚ್ಚು ಜನರಿಂದ ಮತದಾನ ನಡೆಯುತ್ತದೆ. ತೀರ್ಪುಗಾರರು ಹಿಂದಿನ ವರ್ಷ ಬಿಡುಗಡೆಯಾದ ಚಲನಚಿತ್ರಗಳನ್ನು ವೀಕ್ಷಿಸಿ, ಗುಣಮಟ್ಟ, ಕಲಾತ್ಮಕ ಮೌಲ್ಯ ಮತ್ತು ಸಾಮಾಜಿಕ ಪ್ರಸ್ತುತತೆಯ ಆಧಾರದ ಮೇಲೆ ವಿಜೇತರನ್ನು ಆಯ್ಕೆ ಮಾಡುತ್ತಾರೆ. ಪ್ರತಿ ವರ್ಷ ಬೆಂಗಳೂರಿನಲ್ಲಿ ಅದ್ಧೂರಿ ಸಮಾರಂಭವೊಂದನ್ನು ಆಯೋಜಿಸಿ ಪ್ರಜಾವಾಣಿ ಸಿನಿ ಸಮ್ಮಾನ ಪ್ರಶಸ್ತಿಗಳನ್ನು ವಿತರಿಸಲಾಗುತ್ತದೆ.

## ಮಹತ್ವ 
ಪ್ರಜಾವಾಣಿ ಸಿನಿ ಸಮ್ಮಾನವು ಕನ್ನಡ ಚಿತ್ರರಂಗದ ಪ್ರತಿಭೆಗಳನ್ನು ಗುರುತಿಸುವ ಮತ್ತು ಅವರಿಗೆ ಗೌರವ ಸಲ್ಲಿಸುವ ಒಂದು ಪ್ರಮುಖ ವೇದಿಕೆಯಾಗಿದೆ. ಇದು ಹೊಸ ಪ್ರತಿಭೆಗಳನ್ನು ಪ್ರೋತ್ಸಾಹಿಸಲು ಮತ್ತು ಕನ್ನಡ ಸಿನಿಮಾಗಳ ಗುಣಮಟ್ಟವನ್ನು ಹೆಚ್ಚಿಸಲು ಸಹಾಯ ಮಾಡುತ್ತದೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
*ಪ್ರಜಾವಾಣಿ ಸಿನಿ ಸಮ್ಮಾನ ೨೦೨೪
*ಟ್ರೋಫಿ ಬಿಡುಗಡೆ ಕಾರ್ಯಕ್ರಮ

ವರ್ಗ:ಕನ್ನಡ ಚಲನಚಿತ್ರ ಪ್ರಶಸ್ತಿಗಳು
ವರ್ಗ:ಭಾರತೀಯ ಚಲನಚಿತ್ರ ಪ್ರಶಸ್ತಿಗಳು
ವರ್ಗ:ಪ್ರಜಾವಾಣಿ
ಸುಧಾ ಬೆಳವಾಡಿ

**ಸುಧಾ ಬೆಳವಾಡಿ** ಭಾರತದ ಒಬ್ಬ ಚಲನಚಿತ್ರ ಅಭಿನೇತ್ರಿ. ಕನ್ನಡ ಭಾಷೆಯ ಚಿತ್ರರಂಗದಲ್ಲಿ ಹೆಸರಾಗಿದ್ದಾರೆ. ಕರ್ನಾಟಕದಲ್ಲಿ ರಂಗ ಭೂಮಿಯಲ್ಲಿಯೂ ಹೆಚ್ಚಾಗಿ ಕೆಲಸಮಾಡಿದ್ದಾರೆ.**ಸುಧಾ ಬೆಳವಾಡಿಯವರಿಗೆ ಖ್ಯಾತಿ ತಂದುಕೊಟ್ಟ ಚಿತ್ರಗಳು**:
# ಮತದಾನ (೨೦೦೧)
# ಮುಂಗಾರು ಮಳೆ,(೨೦೦೬)
# ಮೊಗ್ಗಿನ ಮನಸ್ಸು (೨೦೦೮)
# ಕಾಡು (೧೯೭೩)
## ಜೀವನ 
**ಸುಧಾರವರು**  ಕನ್ನಡ ಅಭಿನೇತ್ರಿ, ಭಾರ್ಗವಿ ನಾರಾಯಣ್ ಮತ್ತು ಬೆಳವಾಡಿ ನಂಜುಂಡಯ್ಯ ನಾರಾಯಣ್ ರವರ ಮಗಳು. ತಂದೆ, ಬೆಳವಾಡಿ ನಂಜುಂಡಯ್ಯ ನಾರಾಯಣ್ ರಂಗಭೂಮಿಯಲ್ಲಿ 'ಮೇಕ್ ಅಪ್ ನಾಣಿ' ಎಂದು ಸುಪ್ರಸಿದ್ಧರಾಗಿದ್ದರು. ಅವರೊಬ್ಬ ಕನ್ನಡ ನಟರಾಗಿದ್ದರು ಸಹಿತ. ಒಡಹುಟ್ಟಿದವರು ಸುಜಾತ, ಪ್ರಕಾಶ್, ಮತ್ತು ಪ್ರದೀಪ್, ಪ್ರಕಾಶ್ ಬೆಳವಾಡಿಯವರು ಭಾರತೀಯ ರಂಗಭೂಮಿ, ಚಲನ ಚಿತ್ರ ಮತ್ತು ಕಿರುತೆರೆಯಲ್ಲಿ ಮೀಡಿಯಾ ಪರ್ಸನ್, ನ್ಯಾಷನಲ್ ಫಿಲಂ ಅವಾರ್ಡ್ ವಿಜೇತರಾಗಿದ್ದಾರೆ. ಸುಧಾರವರು ಎಂ.ಜಿ.ಸತ್ಯರಾವ್ ರವರನ್ನು ಮದುವೆಯಾಗಿದ್ದಾರೆ. ಸತ್ಯರಾವ್ ಅತ್ಯುತ್ತಮ್ಮ ಪಟ್ಕಥಾ ಲೇಖಕರು. ಅವರು ಸ್ವದೇಸ್ ಹಿಂದಿ ಚಲನ ಚಿತ್ರಕ್ಕೆ ಪಟ್ಕಥೆಯನ್ನು ಬರೆದು ವಿಖ್ಯಾತರಾಗಿದ್ದಾರೆ. ಈ ದಂಪತಿಗಳ ಮಕ್ಕಳು, ಶಾಂತನು ಮತ್ತು ಸಂಯುಕ್ತ. ಸಂಯುಕ್ತ ಕನ್ನಡ ಚಿತ್ರರಂಗದಲ್ಲಿ ನಟಿಯಾಗಿ ಕೆಲಸಮಾಡುತ್ತಿದ್ದಾಳೆ.
## ಸುಧಾ ಬೆಳವಾಡಿಯವರ ಕಲಾ ಕೊಡುಗೆ
ಒಟ್ಟಾರೆ ೭೦ ಚಿತ್ರಗಳಲ್ಲಿ ನಟಿಸಿದ  ಸುಧಾ ಬೆಳವಾಡಿಯವರು, ೧೭ ನಾಟಕಗಳಲ್ಲೂ ಕೆಲಸಮಾಡಿದ್ದಾರೆ. ಕಿರು ತೆರೆಯಲ್ಲಿ ಮಂಥನ, ಮನ್ವಂತರ, ಮಹಾಪರ್ವ, ಮಗಳು ಜಾನಕಿ (೨೦೧೯)
ಸುಧಾ ಬೆಳವಾಡಿಯವರು ಅಭಿನಯಿಸಿದ ಕೆಲವು ಪ್ರಮುಖ ಚಲನ ಚಿತ್ರಗಳು :
# ಆಡುವ ಗೊಂಬೆ  (2019)
# ಕಾಫಿ ತೋಟ (೨೦೧೭)
# ಪುಟ ತಿರುಗಿಸಿ ನೋಡು  (2016)
# ವಾಸ್ತು ಪ್ರಕಾರ  (2015)
# ಹೆಜ್ಜೆಗಳು  (2013)
# ಬಚ್ಚನ್  (2013)
# ಗೂಗ್ಲಿ  (2013)
# ತಮಸ್ಸು (2010)
# ಪ್ರೇಮ್ ಕಹಾನಿ  (2009)
# ಭಾಗ್ಯದ ಬಳೆಗಾರ  (2009)
# ಕಾರಂಜಿ  (2009)
# ಗಾಳಿಪಟ  (2008)
# ಮೀರಾ ಮಾಧವ ರಾಘವ  (2007)
# ಮುಂಗಾರು ಮಳೆ  (2006)
# ಜೋಕ್ ಫಾಲ್ಸ್  (2004)
# ಮೈಸೂರ್ ಮಸಾಲ  The UFO Incident (2019)
## ಮಗಳು ಜಾನಕಿ
ಖ್ಯಾತ ನಿರ್ಮಾಪಕ,ನಿರ್ದೇಶಕ, ಟಿ.ಎನ್.ಸೀ ರವರ, ಕರ್ನಾಟಕದ ಬಹಳ ಜನಪ್ರಿಯ ಧಾರಾವಾಹಿ, "ಮಗಳು ಜಾನಕಿ" ಎಂಬ ಕಿರುತೆರೆ ಧಾರಾವಾಹಿಯ ಕೊಡುಗೆ ಈಗಾಗಲೇ ೨೨೦ (೦೩,ಮೇ,೨೦೧೯) ಕಂತುಗಳನ್ನು ಯಶಸ್ವಿಯಾಗಿ ಮುಟ್ಟಿದೆ. ಇದರಲ್ಲಿ ಸುಧಾ ಬೆಳವಾಡಿಯವರು ಸಿಎಸ್ಪಿಯವರ ತಂಗಿ, ಶ್ಯಾಮಲಮ್ಮನಾಗಿ, ಮಧುಕರನ ಅತ್ತೆಯಾಗಿ, ಅತ್ಯುತ್ತಮ ಅಭಿನಯವನ್ನು ಕೊಟ್ಟು ರಸಿಕರೆಲ್ಲರ ಪ್ರೀತಿಗೆ ಪಾತ್ರರಾಗಿದ್ದಾರೆ.

## ಉಲ್ಲೇಖಗಳು

## ಬಾಹ್ಯ ಸಂಪರ್ಕಗಳು
# Three generations come together for one film 24 jan, 2017,E-Times
# filmography

ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ರಂಗಭೂಮಿ ಕಲಾವಿದರು
ವರ್ಗ:ಕಿರುತೆರೆ ನಟನಟಿಯರು
ವರ್ಗ:ಬೆಂಗಳೂರಿನವರು
ಉಪಾಧ್ಯಕ್ಷ (ಚಲನಚಿತ್ರ)

***ಉಪಾಧ್ಯಕ್ಷ*** ೨೦೨೪ರಲ್ಲಿ ಬಿಡುಗಡೆಯಾದ ಕನ್ನಡ ಭಾಷೆಯ ಹಾಸ್ಯ ಚಲನಚಿತ್ರವಾಗಿದ್ದು, ಇದನ್ನು ಅನಿಲ್ ಕುಮಾರ್ ನಿರ್ದೇಶಿಸಿದ್ದಾರೆ ಮತ್ತು ಸ್ಮಿತಾ ಉಮಾಪತಿ ನಿರ್ಮಿಸಿದ್ದಾರೆ. ಇದರಲ್ಲಿ ಚಿಕ್ಕಣ್ಣ ಮೊದಲ ಬಾರಿ ನಾಯಕನ ಪಾತ್ರದಲ್ಲಿ ನಟಿಸಿದ್ದಾರೆ.  ಉಳಿದ ತಾರಾಗಣದಲ್ಲಿ ಮಲೈಕಾ ವಸುಪಾಲ್, ಪಿ. ರವಿಶಂಕರ್, ಸಾಧು ಕೋಕಿಲ, ವೀಣಾ ಸುಂದರ್ ಮತ್ತು ಧರ್ಮಣ್ಣ ಕಡೂರು ಇದ್ದಾರೆ. ಈ ಚಿತ್ರವು ಶರಣ್ ನಾಯಕನಾಗಿ ನಟಿಸಿದ '''ಅಧ್ಯಕ್ಷ'* (೨೦೧೪) ಚಿತ್ರದ ಮುಂದುವರಿದ ಭಾಗವಾಗಿದೆ. 

*ಉಪಾಧ್ಯಕ್ಷ ಚಿತ್ರವು* ಭಾರತೀಯ ಗಣರಾಜ್ಯೋತ್ಸವದಂದು ೨೬ ಜನವರಿ ೨೦೨೪ ರಂದು ಭಾರತದ ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಯಿತು ಮತ್ತು ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು.

## ಪಾತ್ರವರ್ಗ 
* ನಾರಾಯಣನಾಗಿ ಚಿಕ್ಕಣ್ಣ
* ಅಂಜಲಿ ಪಾತ್ರದಲ್ಲಿ ಮಲೈಕಾ ವಸುಪಾಲ್
* ಶಿವ ರುದ್ರೇಗೌಡನಾಗಿ ಪಿ.ರವಿಶಂಕರ್
* ಸಾಧು ಕೋಕಿಲ
* ವೀಣಾ ಸುಂದರ್
* ಕರಿ ಸುಬ್ಬು
* ಧರ್ಮಣ್ಣ ಕಡೂರು
* ಕೀರ್ತಿರಾಜ್
* ಅಧ್ಯಾಕ್ಷ ಚಂದ್ರಶೇಖರ ಗೌಡ ಪಾತ್ರದಲ್ಲಿ ಶರಣ್ (ಅತಿಥಿ ಪಾತ್ರ)

## ನಿರ್ಮಾಣ 
ಈ ಚಿತ್ರದ ಚಿತ್ರೀಕರಣವು  ಜುಲೈ ೧೭, ೨೦೨೨ ರಂದು ಮಂಡ್ಯದಲ್ಲಿ  ಆರಂಭವಾಯಿತು, ನಂತರ ಮೈಸೂರಿನಲ್ಲಿ ಹೆಚ್ಚಿನ ಚಿತ್ರೀಕರಣ ನಡೆಯಿತು ಮತ್ತು ಫೆಬ್ರವರಿ ೨೦೨೩ ರಲ್ಲಿ ಬಿಡುಗಡೆ ಮಾಡಲು ಯೋಜಿಸಲಾಯಿತು.  ಆದಾಗ್ಯೂ, ನಂತರ ಅದನ್ನು ಜನವರಿ ೨೦೨೪ ಕ್ಕೆ ಮುಂದೂಡಲಾಯಿತು. 
## ಸಂಗೀತ
ಚಿತ್ರದ ಸಂಗೀತವನ್ನು ಅರ್ಜುನ್ ಜನ್ಯ ಸಂಯೋಜಿಸಿದ್ದಾರೆ. "ನನಗೆ ನೀನು" ಎಂಬ ಹೆಸರಿನ ಮೊದಲ ಸಿಂಗಲ್ ಅನ್ನು ನವೆಂಬರ್ ೨೦೨೩ರಲ್ಲಿ ಬಿಡುಗಡೆ ಮಾಡಲಾಯಿತು. 

## ಬಿಡುಗಡೆ 
### ಚಿತ್ರಮಂದಿರಗಳಲ್ಲಿ 
ಉಪಾಧ್ಯಕ್ಷ ಚಿತ್ರವು ಭಾರತೀಯ ಗಣರಾಜ್ಯೋತ್ಸವದಂದು ೨೬ ಜನವರಿ ೨೦೨೪ ರಂದು ಭಾರತದ ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಯಿತು ಮತ್ತು ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು.

### ಹೋಮ್ ಮೀಡಿಯಾ 
ಚಿತ್ರದ ಡಿಜಿಟಲ್ ಹಕ್ಕನ್ನು ಸನ್ ನೆಕ್ಸ್ಟ್ ಪಡೆದುಕೊಂಡಿತು ಮತ್ತು ಮಾರ್ಚ್ ೮, ೨೦೨೪ ರಂದು ಪ್ರಥಮ ಪ್ರದರ್ಶನಗೊಂಡಿತು. ಚಿತ್ರದ ಸ್ಯಾಟಲೈಟ್ ಹಕ್ಕುಗಳನ್ನು ಉದಯ ಟಿವಿ ಪಡೆದುಕೊಂಡಿದೆ.

## ವಿಮರ್ಶಾತ್ಮಕ ಪ್ರತಿಕ್ರಿಯೆ 
*ಟೈಮ್ಸ್ ಆಫ್ ಇಂಡಿಯಾದ* ವಿನಯ್ ಲೋಕೇಶ್ ೩/೫ ನಕ್ಷತ್ರಗಳನ್ನು ನೀಡಿ ಚಿಕ್ಕಣ್ಣ ಅವರ ಅಭಿನಯವನ್ನು ಶ್ಲಾಘಿಸಿದರು ಮತ್ತು "ಮುಖ್ಯ ಪಾತ್ರದಲ್ಲಿ ನಟಿಸಿದ ಮೊದಲ ಚಿತ್ರದಲ್ಲಿಯೇ ಚಿಕ್ಕಣ್ಣ ನಾರಾಯಣ ಪಾತ್ರದಲ್ಲಿ ಎದ್ದು ಕಾಣುತ್ತಾರೆ. ಅವರು ಒನ್ ಲೈನರ್ಸ್ ಮತ್ತು ಹಾಸ್ಯಮಯ ಸಂಭಾಷಣೆಯಂತಹ ತಮ್ಮ ಸಾಮರ್ಥ್ಯಗಳಿಗೆ ಬದ್ಧರಾಗಿದ್ದಾರೆ, ಪ್ರೇಕ್ಷಕರನ್ನು ಹೃದಯ ತುಂಬಿ ನಗಿಸುವ ಮೂಲಕ ಅವರು ಅದನ್ನು ನಿರ್ವಹಿಸುತ್ತಾರೆ" ಎಂದು ಬರೆದಿದ್ದಾರೆ.  *ಡೆಕ್ಕನ್ ಹೆರಾಲ್ಡ್‌ನ* ಸುಜಯ್ ಬಿಎಂ ೩/೫ ನಕ್ಷತ್ರಗಳನ್ನು ನೀಡಿ "ಕೆಲವು ಫ್ಲ್ಯಾಶ್‌ಬ್ಯಾಕ್ ದೃಶ್ಯಗಳು ಹಿಂದಿನ ಭಾಗದೊಂದಿಗೆ(*ಅಧ್ಯಕ್ಷ*) ಇರುವ ನಂಟನ್ನು ಬಲಪಡಿಸುತ್ತವೆ. ಚಂದ್ರ ಮೋಹನ್ ಅವರ ಪಂಚ್‌ಲೈನ್‌ಗಳು ಸ್ಲ್ಯಾಪ್‌ಸ್ಟಿಕ್ ಹಾಸ್ಯವನ್ನು ತುಂಬುತ್ತವೆ. ಸಾಧು ಕೋಕಿಲಾ ಅವರ ಹಾಸ್ಯಮಯ ಉಪಸ್ಥಿತಿ ಮತ್ತು ಉತ್ಪ್ರೇಕ್ಷೆಗಳು ಪ್ರೇಕ್ಷಕರನ್ನು ಮತ್ತಷ್ಟು ರಂಜಿಸುತ್ತವೆ" ಎಂದು ಬರೆದಿದ್ದಾರೆ. 

*ದಿ ನ್ಯೂ ಇಂಡಿಯನ್ ಎಕ್ಸ್‌ಪ್ರೆಸ್‌ನ* ಎ. ಶಾರದಾ ೩/೫ ನಕ್ಷತ್ರಗಳನ್ನು ನೀಡಿ, "ಮುಂದಿನ ಭಾಗ ಎಂದು ಲೇಬಲ್ ಮಾಡಲಾಗಿದ್ದರೂ, *ಉಪಾಧ್ಯಕ್ಷ*ವು ಅದರ ವಿಶಿಷ್ಟ ಗುರುತನ್ನು ಕೆತ್ತುವುದರೊಂದಿಗೆ ಮೂಲ ಅಂಶವನ್ನು ಯಶಸ್ವಿಯಾಗಿ ನಿರ್ವಹಿಸುತ್ತದೆ" ಎಂದು ಬರೆದಿದ್ದಾರೆ.  *ಸೌತ್ ಫಸ್ಟ್‌ನ'' ಶಶಿಪ್ರಸಾದ್ ೩/೫ ನಕ್ಷತ್ರಗಳನ್ನು ನೀಡಿ, "ಮೂಲ ಸ್ಕ್ರಿಪ್ಟ್‌ನ ಮುಂದುವರಿಕೆಯಾದ ಪಾತ್ರಗಳ ನಿರೂಪಣೆಯು ಅತಿದೊಡ್ಡ ಟೇಕ್‌ಅವೇ ಆಗಿದೆ. ನಾಯಕ ನಟನಾಗಿ ಬದಲಾವಣೆ ಮಾಡುವಾಗ ಸಾಮಾನ್ಯವಾಗಿರುವ ಯಾವುದೇ ಉತ್ಪ್ರೇಕ್ಷೆ, ಅತಿಯಾದ ವೀರತ್ವ ಅಥವಾ ಅನಗತ್ಯ ದೃಶ್ಯಗಳಿಲ್ಲ" ಎಂದು ಬರೆದಿದ್ದಾರೆ. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ವರ್ಷ-೨೦೨೪ ಕನ್ನಡಚಿತ್ರಗಳು
ವರ್ಗ:ಹಾಸ್ಯ
ವರ್ಗ:ಹಾಸ್ಯ ನಟರು
ವರ್ಗ:೨೦೨೪
ಎಮ್ ವೈ ಪಾಟೀಲ್

## ಕ್ತಿ ಪರಿಚಯ (lead section) 
**ನಾಮ:** Moreshwar Yashwantrao Patil

**ಜನನ:** ಏಪ್ರಿಲ್ 5, 1941 (Desai Kallur, Kalaburagi ಜಿಲ್ಲೆ) en.wikipedia.org+7oneindia.com+7en.wikipedia.org+7

**ರಾಜಕೀಯ ಪಕ್ಷ:** ಭಾರತೀಯರಾಷ್ಟ್ರೀಯ ಕಾಂಗ್ರೆಸ್ (INC) 

**MLA ಪದವಿ:** Afzalpur ವಿಧಾನ ಸಭಾ ಕ್ಷೇತ್ರ, 1978–1983, 2004–2007, 2018–present

- ವೃತ್ತಿ: ಕೃಷಿ ಮತ್ತು ಸಾಮಾಜಿಕ ಕಾರ್ಯ

## 🏛️ ರಾಜಕೀಯ ಪ್ರವೇಶ 
## 💰 ಆಸ್ತಿ‑ಪೂರ್ಣಗಣನೆ ಮತ್ತು ಆರೋಪ ವಿವರಣೆ 
* 2023ರ ಆಯುಕ್ತದಲ್ಲಿ ಒಟ್ಟು ಆಸ್ತಿಗಳು ₹4.69 ಕೋಟಿಗಳು ಮತ್ತು ಬಡ್ಡಿದೀಪಗಳು ₹0.33 ಕೋಟಿ myneta.info+1en.wikipedia.org+1
* ಕर्तವ್ಯನಿರ್ವಹಣೆಯಲ್ಲಿ ಯಾವುದೇ ಅಪರಾಧ ಪ್ರಕರಣಗಳು ಇಲ್ಲ

## 🗳️ 2023 ಚುನಾವಣೆ ಫಲಿತಾಂಶ 
* M. Y. Patil: 56,313 ಮತಗಳು (35.56%)
* ತನ್ನ ವಿರೋಧಿಯಾದ Nitin Venkayya Guttedar (ಸ್ವತಂತ್ರ): 51,719 ಮತಗಳು (32.66%) facebook.com+10ndtv.com+10votesmart.in+10 

ಈ ವರದಿ ಸಲ್ಲಿಸಿದವರು : ಮಹೇಶ ಕೊಳಿಗೇರಿ
ರಂಗನಾಥ ಕಂಟನಕುಂಟೆ

ಕನ್ನಡದ ಹೊಸ ತಲೆಮಾರಿನ ಲೇಖಕರಲ್ಲಿ ಡಾ.ರಂಗನಾಥ ಕಂಟನಕುಂಟೆಯವರು ಪ್ರಮುಖರು.ಕವಿತೆ, ವಿಮರ್ಶೆ,ಸಂಶೋಧನೆ ಹೀಗೆ ಹಲವಾರು ಸಾಹಿತ್ಯ ಪ್ರಕಾರಗಳಲ್ಲಿ ಕೃತಿಗಳನ್ನು ರಚಿಸಿದ್ದಾರೆ.ಭಾಷಾ ವಿಜ್ಞಾನ ಇವರ ನೆಚ್ಚಿನ ವಿಷಯವಾಗಿದ್ದು ಜನಭಾಷೆ ಮತ್ತು ಗ್ರಾಂಥಿಕ ಭಾಷೆಗಳ ಬಿಕ್ಕಟ್ಟುಗಳ ಕುರಿತು ವಿಚಾರ ಪೂರ್ಣವಾದ ಲೇಖನಗಳನ್ನು ಬರೆದಿದ್ದಾರೆ.

## ಜೀವನ 
### ಜನನ ಮತ್ತು ಆರಂಭಿಕ ಶಿಕ್ಷಣ 
ರಂಗನಾಥರವರು ೧೯೭೪ ಜನವರಿ ೫ರಂದು ದೊಡ್ಡಬಳ್ಳಾಪುರದ ಕಂಟನಕುಂಟೆಯಲ್ಲಿ ಜನಿಸಿದರು.ತಂದೆ ರಂಗಸ್ವಾಮಿ ತಾಯಿ ದೊಡ್ಡರಂಗಮ್ಮ. ಇವರು ಕಂಟನಕುಂಟೆಯಲ್ಲಿ ಪ್ರಾಥಮಿಕ ಮತ್ತು ಪ್ರೌಢ ಶಿಕ್ಷಣ ಪಡೆದರು.ನಂತರ ಡೊಡ್ಡಬಳ್ಳಾಪುರದ ಸರಕಾರಿ ಪದವಿಪೂರ್ವ ಕಾಲೇಜಿನಲ್ಲಿ ಕಲಾ ವಿಭಾಗದಲ್ಲಿ ಪಿ.ಯು.ಸಿ ಪೂರ್ಣಗೊಳಿಸಿದರು.

### ಉನ್ನತ ವ್ಯಾಸಂಗ 
ಡೊಡ್ಡಬಳ್ಳಾಪುರದ ಶ್ರೀ ಕೊಂಗಾಡಿಯಪ್ಪ ಕಾಲೇಜಿನಲ್ಲಿ ಬಿ.ಎ ಪದವಿ ಮತ್ತು ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ಕನ್ನಡದಲ್ಲಿ ಎಂ.ಎ ಪದವಿ ಪಡೆದ ಅವರು ಆನಂತರದಲ್ಲಿ ೨೦೦೮ರಲ್ಲಿ ಹಂಪಿ ಕನ್ನಡ ವಿಶ್ವವಿದ್ಯಾಲಯದಲ್ಲಿ " ಜನಭಾಷೆ ಮತ್ತು ಪ್ರಭುತ್ವ ಭಾಷೆಗಳ ನಡುವಿನ ಸಂಘರ್ಷದ ನೆಲೆಗಳು" ಎಂಬ ವಿಷಯದಡಿ ಪ್ರೊ.ಕಿ. ರಂ. ನಾಗರಾಜ್ ಅವರ ಮಾರ್ಗದರ್ಶನದಲ್ಲಿ ತಮ್ಮ ಪಿಎಚ್.ಡಿ ಮುಗಿಸಿದ್ದಾರೆ.

## ವೃತ್ತಿ ಜೀವನ 
೨೫ ವರ್ಷಗಳ ಬೋಧನಾನುಭವ ಹೊಂದಿರುವ ರಂಗನಾಥ ಕಂಟನಕುಂಟೆಯವರು ೨೦೦೦ನೇ ಇಸವಿಯಲ್ಲಿ ಎನ್.ಇ.ಟಿ. ಪರೀಕ್ಷೆಯಲ್ಲಿ ತೇರ್ಗಡೆಯಾದರು. ೨೦೦೧ ರಿಂದ ಕನ್ನಡ ಸಹಾಯಕ ‌ಪ್ರಾಧ್ಯಾಪಕರಾಗಿ ಬೆಂಗಳೂರಿನ ವಿದ್ಯಾ ವಾಹಿನಿ ಕಾಲೇಜಿನಲ್ಲಿ ತಮ್ಮ ವೃತ್ತಿಜೀವನ ಆರಂಭಿಸಿದರು. ಬೆಂಗಳೂರಿನ ಬಸವನಗುಡಿಯ ನ್ಯಾಷನಲ್ ಕಾಲೇಜಿನ ಸ್ನಾತಕೋತ್ತರ ಕನ್ನಡ ಅಧ್ಯಯನ ಕೇಂದ್ರದಲ್ಲಿ ಏಳು ವರ್ಷ ಸಹಾಯಕ ಪ್ರಾಧ್ಯಾಪಕರಾಗಿ, ಸ್ನಾತಕೋತ್ತರ ಕನ್ನಡ ಅಧ್ಯಯನ ಕೇಂದ್ರ, ಶೇಷಾದ್ರಿಪುರಂ ಕಾಲೇಜಿನಲ್ಲಿ ಸಂದರ್ಶಕ ಪ್ರಾಧ್ಯಾಪಕರಾಗಿ ಎರಡು ವರ್ಷ, ಬೆಂಗಳೂರಿನ ಕನ್ನಡ ವಿಶ್ವವಿದ್ಯಾಲಯದಿಂದ ಮಾನ್ಯತೆ ಪಡೆದ ಕಾವ್ಯ ಮಂಡಲ ಸಂಶೋಧನಾ ಕೇಂದ್ರದಲ್ಲಿ ವಿದ್ಯಾರ್ಥಿಗಳಿಗೆ ನಾಲ್ಕು ವರ್ಷಗಳ ಕಾಲ ಸಂದರ್ಶಕ ಪ್ರಾಧ್ಯಾಪಕರಾಗಿ ಸೇವೆಸಲ್ಲಿಸಿದ್ದಾರೆ.೨೦೧೭ರಲ್ಲಿ ಕರ್ನಾಟಕ ಸರ್ಕಾರದ ಪ್ರಥಮ ದರ್ಜೆ ಕಾಲೇಜುಗಳಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ ನೇಮಕಗೊಂಡರು ಹೊನ್ನಾವರದ ಸರ್ಕಾರಿ ಪ್ರಥಮ ದರ್ಜೆ ಕಾಲೇಜು ಮತ್ತು ಮೈಸೂರಿನ ವಿಜಯನಗರದ ಮಹಿಳಾ ಪ್ರಥಮ ದರ್ಜೆ ಕಾಲೇಜುಗಳಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ ಪ್ರಸ್ತುತ ಹುಬ್ಬಳ್ಳಿಯಲ್ಲಿ ಕಾರ್ಯನಿರ್ವಹಿಸುತ್ತಿದ್ದಾರೆ.

## ಸಾಹಿತ್ಯ ಕೃಷಿ 
ನಿರಂತರ ಓದು ಮತ್ತು ಬರಹಗಳಲ್ಲಿ ತೊಡಗಿರುವ ರಂಗನಾಥರವರು ಕವಿತೆ, ಲೇಖನ, ಸಂಶೋಧನೆ, ಸಂಪಾದನೆ ಹಾಗೂ ವಿಮರ್ಶಾ ಕೃತಿಗಳನ್ನು ರಚಿಸಿದ್ದಾರೆ. ೨೦೦೪ರಲ್ಲಿ ಉದಯವಾಣಿಯಲ್ಲಿ ಅವರ ಮೊದಲ ಲೇಖನ ಪ್ರಕಟವಾಯಿತು. ಸೋರೆ ದೋಣಿಯ ಗೀತ ಇವರ ಮೊದಲ ಕವನ ಸಂಕಲನ. ಓದಿನ ಜಾಡು ಇವರ ಸಾಹಿತ್ಯ ಸಂಸ್ಕೃತಿಯ ಬರಹಗಳ ಸಂಗ್ರಹವಾಗಿದೆ. ಸರ್ಪಭೂಷಣ ಶಿವಯೋಗಿಗಳ ತತ್ವಪದಗಳು ಮತ್ತು ಅರಿವಿನ ಅಡಿಗೆ ಇವರ ಸಂಪಾದನ ಕೃತಿಗಳು. ಜನಭಾಷೆ ಮತ್ತು ಪ್ರಭುತ್ವ ಭಾಷೆಗಳ ಸಂಘರ್ಷ ಇವರ ಸಂಶೋಧನಾ ಪ್ರಬಂಧವಾಗಿದೆ. ಆರು ಕವನ ಸಂಕಲನಗಳನ್ನು ಒಳಗೊಂಡಂತೆ ಒಟ್ಟು ೧೫ ಕೃತಿಗಳನ್ನು ಇವರು ರಚಿಸಿದ್ದಾರೆ. ಅದಲ್ಲದೆ ಕನ್ನಡದ ಪ್ರಮುಖ ಪತ್ರಿಕೆಗಳಾದ ಪ್ರಜಾವಾಣಿ, ಕನ್ನಡ ಪ್ರಭ, ಉದಯವಾಣಿ, ವಿಜಯವಾಣಿ ಹಾಗೂ ಮಾಸಪತ್ರಿಕೆಗಳಾದ ಹೊಸತು ಅನಿಕೇತನ ಸಂವಾದ ಗಳಲ್ಲಿ ವಿಚಾರ ಪೂರ್ಣ ಲೇಖನಗಳು ಇವರ ಲೇಖನಗಳು ಪ್ರಕಟಗೊಂಡಿದೆ. ೧೭ ಸಂಪಾದನಾ ಕೃತಿಗಳಲ್ಲಿ ಇವರ ಲೇಖನಗಳು ಪ್ರಕಟವಾಗಿವೆ. ೧೮ ವಿಶ್ವವಿದ್ಯಾಲಯ ಮಟ್ಟದ ವಿಚಾರ ಸಂಕಿರಣ, ೧೧ ರಾಜ್ಯಮಟ್ಟದ ವಿಚಾರ ಸಂಕಿರಣ ಮತ್ತು ಏಳು ರಾಷ್ಟ್ರಮಟ್ಟದ ವಿಚಾರ ಸಂಕಿರಣಗಳಲ್ಲಿ ತಮ್ಮ ಪ್ರಬಂಧವನ್ನು ಮಂಡಿಸಿದ್ದಾರೆ.

### ಕೃತಿಗಳು 
# ಜನಭಾಷೆ ಮತ್ತು ಪ್ರಭುತ್ವ ಭಾಷೆಗಳ ಸಂಘರ್ಷ (2009)
# ಜನರ ವ್ಯಾಕರಣ(2011)
# ರಹಮತ್ ತರೀಕೆರೆ (ಲೇಖಕರೊಬ್ಬರ ಸಮಗ್ರ ಬರೆಹಗಳ ವಿಮರ್ಶೆಯ ಪುಸ್ತಕ,2012)
# ಸೇನೆಯಿಲ್ಲದ ಕದನ (2014)
# ಓದಿನ ಜಾಡು (ಸಾಹಿತ್ಯ ಸಂಸ್ಕೃತಿಯ ಬರೆಹಗಳು) (2016)
# ಅರಿವಿನ ಅಡಿಗೆ (ಸಂಪಾದಿತ ಕೃತಿ)
# ಸರ್ಪಭೂಷಣ ಶಿವಯೋಗಿಗಳ ತತ್ವಪದಗಳು (2017)
# ಕೊಲುವೆನೆಂಬ ಭಾಷೆ (2021)
# ಓದಿನ ಒಕ್ಕಲು(2023)

### ಕವನ ಸ೦ಕಲನಗಳು 
# ಸೋರೆ ದೋಣಿಯ ಗೀತ, (2007)
# ನದಿಯ ತೀರದ ನಡಿಗೆ (2008 )
# ಗೋಡೆಯ ಚಿತ್ರ (2011)
# ದೇವನೇಗಿಲು (2016)
# ಹೂವಿನ ಬೇಟೆ (2018)
# ಪ್ರೇಮಬಿಕ್ಕು ಮತ್ತು ಬಾಪು ಬಟ್ಟೆ (2023)

## ಹೆಚ್ಚಿನ ಓದು 
# https://www.bookbrahma.com/author/ranganatha-kantanakunte
ಸಿಂಥಿಯಾ ಕೊರ್ಲಾ

**ಬುಂಡಾ ಕೊರ್ಲಾ** (ಜನನ ಜುಲೈ 4, 1974) ಎಂದು ಕರೆಯಲ್ಪಡುವ ಸಿಂಥಿಯಾ ಕೊರ್ಲಾ ಪ್ರಿಸಿಲಿಯಾ ಇಂಡೋನೇಷ್ಯಾದ ಇಂಟರ್ನೆಟ್ ಸೆಲೆಬ್ರಿಟಿ, ಗಾಯಕಿ ಮತ್ತು ನಟಿ.

## ಚಿತ್ರಕಥೆ 
### ದೂರದರ್ಶನ ಕಾರ್ಯಕ್ರಮ 
## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು 
ಅತ್ಯುತ್ತಮ ಪುರುಷ/ಮಹಿಳಾ ಎಲೆಕ್ಟ್ರೋ ಡ್ಯಾಂಗ್‌ಡಟ್ ಏಕವ್ಯಕ್ತಿ ಕಲಾವಿದ/ಗುಂಪು/ಸಹಯೋಗಕ್ಕಾಗಿ AMI ಪ್ರಶಸ್ತಿಗಳು.

## ಉಲ್ಲೇಖಗಳು
ಎಡ್ವಿಜೋ

**ಎಡ್ವಿಜೋ** ಒಂದು ಭಾರತೀಯ ಶಿಕ್ಷಣ ಆಧಾರಿತ ಸ್ಟಾರ್ಟ್‌ಅಪ್ ಆಗಿದ್ದು, ಇದರ ಪ್ರಧಾನ ಕಚೇರಿಯು ಬೆಂಗಳೂರು, ಕರ್ನಾಟಕದಲ್ಲಿದೆ. ಇದನ್ನು 2017 ರಲ್ಲಿ ಐಐಟಿ ಗುವಾಹಟಿಯ ಮಾಜಿ ವಿದ್ಯಾರ್ಥಿ ರವಿ ನಿಶಾಂತ್ ಸ್ಥಾಪಿಸಿದರು. ಈ ಕಂಪನಿಯು ಆನ್‌ಲೈನ್ ಮಾರ್ಕೆಟ್‌ಪ್ಲೇಸ್ ಆಗಿ ಕಾರ್ಯನಿರ್ವಹಿಸುತ್ತದೆ, ಇದು ವಿದ್ಯಾರ್ಥಿಗಳಿಗೆ ಐಐಟಿ ಜೆಇಇ, ನೀಟ್, ಮತ್ತು ಯುಪಿಎಸ್‌ಸಿಯಂತಹ ಸ್ಪರ್ಧಾತ್ಮಕ ಪರೀಕ್ಷೆಗಳಿಗೆ ಕೋಚಿಂಗ್ ಸಂಸ್ಥೆಗಳನ್ನು ಶೋಧಿಸಲು, ಹೋಲಿಕೆ ಮಾಡಲು ಮತ್ತು ನೋಂದಾಯಿಸಲು ಸೌಲಭ್ಯವನ್ನು ಒದಗಿಸುತ್ತದೆ.

## ಇತಿಹಾಸ 
ಎಡ್ವಿಜೋವನ್ನು 2017 ರಲ್ಲಿ ರವಿ ನಿಶಾಂತ್ ಸ್ಥಾಪಿಸಿದರು, ಅವರು ಐಐಟಿ ಗುವಾಹಟಿಯಲ್ಲಿ ತಮ್ಮ ಓದನ್ನು ಬಿಟ್ಟು ಉದ್ಯಮಶೀಲತೆಯನ್ನು ಅಳವಡಿಸಿಕೊಂಡರು. ಕಂಪನಿಯನ್ನು ಫೇಸ್‌ಬುಕ್ನ ಜಾಗತಿಕ ಸ್ಟಾರ್ಟ್‌ಅಪ್ ಬೆಂಬಲ ಕಾರ್ಯಕ್ರಮವಾದ FbStartಗಾಗಿ ಆಯ್ಕೆ ಮಾಡಲಾಯಿತು, ಇದು ಶೈಕ್ಷಣಿಕ ಪ್ರವೇಶವನ್ನು ಬದಲಾಯಿಸುವ ಇದರ ಧ್ಯೇಯಕ್ಕೆ ಆರಂಭಿಕ ಗುರುತಿಸುವಿಕೆಯನ್ನು ನೀಡಿತು. ಜೂನ್ 2020 ರಲ್ಲಿ, ಎಡ್ವಿಜೋವು ಇನ್‌ಫ್ಲೆಕ್ಷನ್ ಪಾಯಿಂಟ್ ವೆಂಚರ್ಸ್ ಮತ್ತು ಆಹ್! ವೆಂಚರ್ಸ್‌ನ ನೇತೃತ್ವದಲ್ಲಿ 150,000 ಡಾಲರ್‌ಗಳ ಸೀಡ್ ಫಂಡಿಂಗ್ ಸಂಗ್ರಹಿಸಿತು, ತಂತ್ರಜ್ಞಾನ ಮತ್ತು ಮಾರಾಟ ತಂಡಗಳನ್ನು ಬಲಪಡಿಸಲು ಮತ್ತು ಬಳಕೆದಾರರ ಆಧಾರವನ್ನು ವಿಸ್ತರಿಸಲು. ಜುಲೈ 2021 ರಲ್ಲಿ, ಕಂಪನಿಯು ಇನ್‌ಫ್ಲೆಕ್ಷನ್ ಪಾಯಿಂಟ್ ವೆಂಚರ್ಸ್‌ನ ನೇತೃತ್ವದಲ್ಲಿ 1 ಮಿಲಿಯನ್ ಡಾಲರ್‌ಗಳ ಪ್ರೀ-ಸೀರೀಸ್ ಎ ಫಂಡಿಂಗ್ ಪಡೆಯಿತು, ತಂತ್ರಜ್ಞಾನದ ಚೌಕಟ್ಟನ್ನು ಉನ್ನತೀಕರಿಸಲು ಮತ್ತು ಕಾರ್ಯಾಚರಣೆಯನ್ನು ವಿಸ್ತರಿಸಲು.

## ಸೇವೆಗಳು 
ಎಡ್ವಿಜೋ ಒಂದು ವೇದಿಕೆಯಾಗಿದ್ದು, ಇದು ವಿದ್ಯಾರ್ಥಿಗಳನ್ನು ಸ್ಪರ್ಧಾತ್ಮಕ ಪರೀಕ್ಷೆಗಳ ತಯಾರಿಗಾಗಿ ಕೋಚಿಂಗ್ ಸಂಸ್ಥೆಗಳೊಂದಿಗೆ ಸಂಪರ್ಕಿಸುತ್ತದೆ. ಇದು ಗುಣಮಟ್ಟ, ವಿಮರ್ಶೆಗಳು ಮತ್ತು ಬೆಲೆ ನಿಗದಿಯ ಆಧಾರದ ಮೇಲೆ ಸಂಸ್ಥೆಗಳನ್ನು ಹೋಲಿಕೆ ಮಾಡಲು ಸಾಧನಗಳನ್ನು ಒದಗಿಸುತ್ತದೆ, ಶಿಕ್ಷಣ ಕ್ಷೇತ್ರದಲ್ಲಿ ತಪ್ಪುದಾರಿಗೆಳೆಯುವ ಮಾರ್ಕೆಟಿಂಗ್ ಸವಾಲುಗಳನ್ನು ಪರಿಹರಿಸುತ್ತದೆ. ಕಂಪನಿಯು ಐಐಟಿ ಜೆಇಇ ಮತ್ತು ನೀಟ್ ಅಭ್ಯರ್ಥಿಗಳಿಗಾಗಿ ಐಐಟಿ ಜೆಇಇ ಮತ್ತು ನೀಟ್ನ ಉನ್ನತ ಶ್ರೇಣಿಯವರಿಂದ ನಡೆಸಲ್ಪಡುವ ಉಚಿತ ಆನ್‌ಲೈನ್ ಕ್ರ್ಯಾಶ್ ಕೋರ್ಸ್‌ಗಳನ್ನು ಮತ್ತು ಸಂದೇಹ-ನಿವಾರಣೆ ಸೆಷನ್‌ಗಳನ್ನು ಸಹ ಒದಗಿಸುತ್ತದೆ.

ಇದರ ಜೊತೆಗೆ, ಎಡ್ವಿಜೋ ರಾಷ್ಟ್ರೀಯ ಸಾಮಾನ್ಯ ಪ್ರವೇಶ ಪರೀಕ್ಷೆ (ಎನ್‌ಎಲ್‌ಸಿಇಇ)ಯನ್ನು ನಡೆಸುತ್ತದೆ, ಇದು ಸ್ಪರ್ಧಾತ್ಮಕ ಪರೀಕ್ಷೆಗಳಿಗೆ ತಯಾರಿ ನಡೆಸುವ ಅವಕಾಶವಂಚಿತ ವಿದ್ಯಾರ್ಥಿಗಳಿಗಾಗಿ 5 ಕೋಟಿ ರೂಪಾಯಿಗಳ ವಿದ್ಯಾರ್ಥಿವೇತನ ಕಾರ್ಯಕ್ರಮವಾಗಿದೆ. ಎಡ್ವಿಜೋ ವಿದ್ಯಾರ್ಥಿಗಳ ಆತ್ಮಹತ್ಯೆಗಳನ್ನು ತಡೆಗಟ್ಟಲು ಒಂದು ಕಾರ್ಯಕ್ರಮವನ್ನು ಸಹ ಪ್ರಾರಂಭಿಸಿದೆ, ಇದರಲ್ಲಿ ಐಐಟಿ ಮತ್ತು ಎಐಐಎಂಎಸ್ನ ಪ್ರದರ್ಶನ ಭೇಟಿಗಳ ಮೂಲಕ ವಿದ್ಯಾರ್ಥಿಗಳಿಗೆ ಸ್ಫೂರ್ತಿ ನೀಡುವುದು ಮತ್ತು ವೃತ್ತಿಪರ ಆಯ್ಕೆಗಳ ಬಗ್ಗೆ ಸಲಹೆ ನೀಡುವ ಗುರಿಯನ್ನು ಹೊಂದಿದೆ.

2021 ರಲ್ಲಿ, ಎಡ್ವಿಜೋ ಅಂತರರಾಷ್ಟ್ರೀಯ ಮಹಿಳಾ ದಿನದಂದು ಮಹಿಳೆಯರನ್ನು ಶಿಕ್ಷಣದಲ್ಲಿ ಸಬಲೀಕರಣಗೊಳಿಸಲು ವೆಬಿನಾರ್ ಆಯೋಜಿಸಿತು, ಇದರಲ್ಲಿ ವೃತ್ತಿಪರ ಅವಕಾಶಗಳು ಮತ್ತು ಕೌಶಲ್ಯ ಅಭಿವೃದ್ಧಿಯ ಬಗ್ಗೆ ಚರ್ಚೆ ನಡೆಯಿತು.

## ಇವನ್ನೂ ಓಡಿ 
* ಫಿಸಿಕ್ಸ್ ವಾಲಾ
* ಬೈಜೂಸ್
* ವೇದಾಂತು

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
* 

ವರ್ಗ:ಭಾರತೀಯ ಕಂಪನಿಗಳು
ವರ್ಗ:ಭಾರತೀಯ ಶೈಕ್ಷಣಿಕ ವೆಬ್‌ಸೈಟ್‌ಗಳು
*
ಪಿ ಎನ್ ಪಣಿಕ್ಕರ್

thumb| ಪಣಿಕ್ಕರ್_ಸ್ಮಾರಕ ಶಾಲೆ_ಅಂಬಲಪ್ಪುಳ
thumb| ಪಿ ಎನ್ ಪಣಿಕ್ಕರ್ ಕೆಲಸ ಮಾಡಿದ ಶಾಲೆ_ನೀಲಪೆರೂರ್
thumb| ಪಿ.ಎನ್. ಪಣಿಕ್ಕರ್ 2004 ರ ಭಾರತದ ಅಂಚೆಚೀಟಿ
ಪಿ ಎನ್ ಪಣಿಕ್ಕರ್ (1 ಮಾರ್ಚ್ 1909 - ಜೂನ್ 1995) ಇವರ ಪೂರ್ಣ ಹೆಸರು ಪುತ್ತುವೈಲ್ ನಾರಾಯಣ ಪಣಿಕ್ಕರ್. ಅವರನ್ನು ಕೇರಳದ ಗ್ರಂಥಾಲಯ ಚಳವಳಿಯ ಪಿತಾಮಹ ಎಂದು ಪರಿಗಣಿಸಲಾಗಿದೆ. ಅವರು ಸಾಕ್ಷರತಾ ಚಳವಳಿಯ ಪಿತಾಮಹರೂ ಆಗಿದ್ದರು. ಅವರ ಪುಣ್ಯತಿಥಿ ಜೂನ್ 19ನೇ ತಾರೀಕನ್ನು ಕೇರಳ ಸರಕಾರವು ಓದುವ ದಿನವೆಂದು (ವಾಯನ ದಿನಂ)ಎಂದು ಘೋಷಿಸಿತು. 2017 ರಲ್ಲಿ ಭಾರತದ ಪ್ರಧಾನಿ ನರೇಂದ್ರ ಮೋದಿಯವರು ಕೂಡಾ ಜೂನ್ ೧೯ನೇ ತಾರೀಕನ್ನು ಭಾರತದಾದ್ಯಂತ ರಾಷ್ಟ್ರೀಯ ಓದುವ ದಿನವೆಂದು ಘೋಷಿಸಿದರು 

ಪಿ ಎನ್ ಪಣಿಕ್ಕರ್ ಅವರು 1 ಮಾರ್ಚ್ 1909 ರಂದು ಅಲಪ್ಪುಲಾ ಜಿಲ್ಲೆಯ ನೀಲಂಪೆರೂರ್‌ನಲ್ಲಿ ಗೋವಿಂದ ಪಿಳ್ಳೈ ಮತ್ತು ಜಾನಕಮ್ಮ ದಂಪತಿಗೆ ಜನಿಸಿದರು. ಅದಾದ ನಂತರ, ಅವರು ವಿದ್ಯಾಭ್ಯಾಸದ ನಂತರ ೧೯೨೬ ರಲ್ಲಿ ತಮ್ಮ ಗ್ರಾಮದಲ್ಲಿ ಶಿಕ್ಷಕರಾಗಿ ಕೆಲಸ ಮಾಡಲು ಪ್ರಾರಂಭಿಸಿದರು ಮತ್ತು ಸನಾತನ ಧರ್ಮ ಎಂಬ ಗ್ರಂಥಾಲಯವನ್ನು ಪ್ರಾರಂಭಿಸಿದರು.

## ಕೊಡುಗೆ 
ಪಣಿಕ್ಕರ್ 1945ರಲ್ಲಿ 47 ಗ್ರಾಮೀಣ ಗ್ರಂಥಾಲಯದೊಂದಿಗೆ ತಿರುವಿತಂಕೂರ್ ಗ್ರಂಥಶಾಲಾ ಸಂಘವನ್ನು ( ತಿರುವಾಂಕೂರು ಗ್ರಂಥಾಲಯ ಸಂಘ)ಸ್ಥಾಪಿಸುವಲ್ಲಿ ನೇತೃತ್ವ ವಹಿಸಿದರು. ಸಂಘದ ಘೋಷಣೆ "ಓದಿ ಮತ್ತು ಬೆಳೆಯಿರಿ". ಮತ್ತೆ 1956 ರಲ್ಲಿ ಕೇರಳ ರಾಜ್ಯ ರಚನೆ ಆದನಂತರ ಅದು ಕೇರಳ ರಾಜ್ಯ ಗ್ರಂಥಶಾಲಾ ಸಂಘ (ಕೆಜಿಎಸ್). ಆಯಿತು. ಕೇರಳದ ಹಳ್ಳಿ ಹಳ್ಳಿಗಳಿಗೆ ಹೋಗಿ ಓದುವ ಸಂದೇಶವನ್ನು ಪ್ರಚಾರ ಮಾಡಿ ಮತ್ತು ಜನರು ಸಕ್ರಿಯವಾಗಿ ಭಾಗವಹಿಸುತಂತೆ ವಿನಂತಿಸಿದರು . ಈ ಜಾಲದಲ್ಲಿ ಸುಮಾರು 6000 ಗ್ರಂಥಾಲಯ ಸೇರಿತು. 1975 ರಲ್ಲಿ ಗ್ರಂಥಶಾಲಾ ಸಂಘ ಯುನೆಸ್ಕೋದ ಪ್ರತಿಷ್ಠಿತ 'ಕೃಪಸಕಾಯ ಪ್ರಶಸ್ತಿಯನ್ನು ಗೆದ್ದುಕೊಂಡಿತು . 1977 ರಲ್ಲಿ ಕೇರಳ ರಾಜ್ಯ ಸರ್ಕಾರ ಸಂಘವನ್ನು ಸ್ವಾಧೀನ ಮಾಡುವ ತನಕ ಅವರು 32 ವರ್ಷ ಕಾಲ ಸಂಘದ ಪ್ರಧಾನ ಕಾರ್ಯದರ್ಶಿಯಾಗಿದ್ದರು.ಈಗ ಇದನ್ನು ಕೇರಳ ರಾಜ್ಯ ಗ್ರಂಥಾಲಯ ಮಂಡಳಿ ನಡೆಸುತ್ತದೆ, ಪಣಿಕ್ಕರ್ ಸಮಾಜಕ್ಕಾಗಿ ಇನ್ನೂ ಹೆಚ್ಚಿನ ಕೆಲಸ ಮಾಡುಬೇಕೆಂದು 1977 ರಲ್ಲಿ ಅವರು ಕೇರಳ ಅನೌಪಚಾರಿಕ ಶಿಕ್ಷಣ ಮತ್ತು ಅಭಿವೃದ್ಧಿ ಸಂಘವನ್ನು(KANFED)ಸ್ಥಾಪಿಸಿದರು. ಕೇರಳ ರಾಜ್ಯ ಸಾಕ್ಷರತಾ ಮಿಷನ್ ಸುರು ಮಾಡುವಲ್ಲಿ KANFED ಮುಖ್ಯ ಪಾತ್ರವಹಿಸಿದರು ಇದು ಕೇರಳವನ್ನು ಪೂರ್ಣ ಸಾಕ್ಷರತಾ ಆಂದೋಲನದಲ್ಲಿ ಮುಂದುವರಿಯುವಂತೆ ಮಾಡಿತು,ಮತ್ತು ಕೇರಳ ಸಂಪೂರ್ಣ ಸಾಕ್ಷರತೆ ಪಡೆದ ಮೊದಲ ರಾಜ್ಯವಾಯಿತು. ಕೃಷಿ ಪುಸ್ತಕಗಳ ಕಾರ್ನರ್, ಫ್ರೆಂಡ್‌ಶಿಪ್ ವಿಲೇಜ್ ಆಂದೋಲನ (ಸೌಹೃದಗ್ರಾಮ), ಕುಟುಂಬಗಳಿಗೆ ಓದುವ ಕಾರ್ಯಕ್ರಮಗಳು, ಪುಸ್ತಕಗಳಿಗೆ ದೇಣಿಗೆ ಮತ್ತು ಗ್ರಂಥಾಲಯ ನಿರ್ಮಾಣ ಮತ್ತು ಪಿಎನ್ ಪಣಿಕರ್ ಫೌಂಡೇಶನ್‌‌ನ ಉತ್ತಮ ಓದುಗರ ಬಹುಮಾನಕ್ಕೆ ಉತ್ತೇಜನ ಕೊಡುವುದಕ್ಕೆ ಅವರು ಜಾಸ್ತಿ ಆಸಕ್ತಿ ತೋರಿಸಿದರು.

## ಸಾವು 
ಅವರು ಜೂನ್ 19, 1995 ರಂದು ತಮ್ಮ 86 ನೇ ವಯಸ್ಸಿನಲ್ಲಿ ನಿಧನರಾದರು.

## ಓದುವ ದಿನ 
ಕೇರಳ ಸರ್ಕಾರ ಪಿ.ಎನ್. ಪಣಿಕ್ಕರ್ ಅವರ ಕೊಡುಗೆಯನ್ನು ಗೌರವಿಸಲು ಜೂನ್ 19 ನ್ನು ವಾರ್ಷಿಕವಾಗಿ ವಯನಾ ದಿನಂ (ಓದುವ ದಿನ) ಎಂದು ಆಚರಿಸಲು ಆದೇಶಿಸಿದೆ. ಇದರೊಂದಿಗೆ, ಪಣಿಕ್ಕರ್ ಅವರ ಸಾಕ್ಷರತೆ, ಶಿಕ್ಷಣ ಮತ್ತು ಗ್ರಂಥಾಲಯ ಚಳುವಳಿಗೆ ನೀಡಿದ ಕೊಡುಗೆಯನ್ನು ಗೌರವಿಸಲು ಶಾಲೆಗಳು ಮತ್ತು ಸಾರ್ವಜನಿಕ ಸಂಸ್ಥೆಗಳಲ್ಲಿ ಸಾಪ್ತಾಹಿಕ ಚಟುವಟಿಕೆಗಳೊಂದಿಗೆ ಓದುವ ವಾರವನ್ನು ಆಚರಿಸಲು ಪ್ರಾರಂಭಿಸಲಾಯಿತು.

## ಪ್ರತಿಫಲ 
ಜೂನ್ 21, 2004 ರಂದು ಅಂಚೆ ಇಲಾಖೆಯು ಪಣಿಕ್ಕರ್ ಅವರ ಅಂಚೆ ಚೀಟಿಯನ್ನು ಬಿಡುಗಡೆ ಮಾಡುವ ಮೂಲಕ ಅವರನ್ನು ಗೌರವಿಸಿತು. ೨೦೧೦ ರಲ್ಲಿ, ಪಣಿಕ್ಕರ್ ಫೌಂಡೇಶನ್ ಆಶ್ರಯದಲ್ಲಿ ಪಿ.ಎನ್. ಅವರ ಜನ್ಮ ಶತಮಾನೋತ್ಸವವನ್ನು ಆಚರಿಸಲಾಯಿತು.

## ಉಲ್ಲೇಖ 
## ಬಾಹ್ಯ ಕೊಂಡಿಗಳು
* ಕೇರಳ ಸರ್ಕಾರದ ಅಧಿಕೃತ ಪೋರ್ಟಲ್
* KANFED ಮತ್ತು ಕೇರಳದಲ್ಲಿ ವಯಸ್ಕ ಶಿಕ್ಷಣದ ದೃಶ್ಯ 
* ಅಧ್ಯಾಯ 4: *ಕೇರಳದಲ್ಲಿ ಸಾಕ್ಷರತೆ: ನವೆಂಬರ್ 2005 - ಅಕ್ಟೋಬರ್ 2006* ರಲ್ಲಿ ಕೈಗೊಂಡ ಸಂಶೋಧನೆಯ ವರದಿಯಿಂದ ಅನೌಪಚಾರಿಕ ಶಿಕ್ಷಣ
* ಯುನೆಸ್ಕೋ ಅಂತರರಾಷ್ಟ್ರೀಯ ಫೆಲೋಶಿಪ್‌ಗಳು/ಪ್ರಶಸ್ತಿಗಳು/ಬಹುಮಾನಗಳು–ಭಾರತದ ವಿಜೇತರು
* ಪಿ ಎನ್ ಪಣಿಕ್ಕರ್ ಅಂಚೆಚೀಟಿ ಬಿಡುಗಡೆ

ವರ್ಗ:ಭಾರತೀಯ ಗ್ರಂಥಪಾಲಕರು
ಗ್ಯಾಮೆಕ್ಸೇನ್

thumb
**ಗ್ಯಾಮೆಕ್ಸೇನ್** ಎನ್ನುವುದು ಗ್ಯಾಮ-ಬೆಂಜ಼ೀನ್ ಹೆಕ್ಸಕ್ಲೋರೈಡ್, C6H6CI6. ಇದು 1,2,3,4,5,6-ಹೆಕ್ಸಕ್ಲೋರೋಸೈಕ್ಲೋಹೆಕ್ಸೇನಿನ ಗ್ಯಾಮ ಐಸೋಮರ್. ಇದರ ಇತರ ಹೆಸರುಗಳು: **ಲಿಂಡೇನ್**, ***ಬಿಎಚ್‌ಸಿ***, **666**.

## ಗುಣಗಳು 
ಇದು ಬಿಳಿಯ ಸ್ಫಟಿಕಾಕೃತಿಯ ಪುಡಿ. ಸ್ವಲ್ಪ ಹಳತುವಾಸನೆಯುಳ್ಳದ್ದು. ಕರಗುವ ಉಷ್ಣತೆ 112.50. ಸೆಂ. ಅಸಿಟೋನ್, ಬೆಂಜ಼ೀನ್ ಮತ್ತು ಕ್ಲೋರೋಫಾರಮುಗಳಲ್ಲಿ ಯಥೇಚ್ಛವಾಗಿ ಲೀನವಾಗುವುದು. ಆಲ್ಕೊಹಾಲಿನಲ್ಲಿ ಪೂರ್ತಿ ದ್ರಾವ್ಯ, ಈಥೈಲ್ ಗ್ಲೈಕಾಲಿನಲ್ಲಿ ಸ್ವಲ್ಪ ಮಾತ್ರ ದ್ರಾವ್ಯ. ನೀರಿನಲ್ಲಿ ಅದ್ರಾವ್ಯ. ಚರ್ಮದ ಮುಖಾಂತರ ಹೀರುವುದು. ನುಂಗಿದರೆ ಸಾವು ಸಂಭವಿಸುವುದು. ಅಪಾಯಕಾರಿ. ಪ್ರಬಲ ಕೀಟನಾಶಕ.

ಇದರ ಅಣು ಇತರ ಸ್ಟೀರಿಯೊ ಐಸೊಮರುಗಳಿಗಿಂತ ಚಿಕ್ಕದು. ಆದ್ದರಿಂದ ಇದು ಸುಲಭವಾಗಿ ತೂರಿಹೋಗಿ ಪರಿಣಾಮಕಾರಿಯಾಗಬಲ್ಲದು ಎಂದು ಮುಲ್ಲಿನ್ಸ್ ಅಭಿಪ್ರಾಯ.  ಬೀಟ ಐಸೊಮರಿನಂತಲ್ಲದೆ ಸೋಡಿಯಂ ಇಥಾಕ್ಸೈಡಿನ ಆಲ್ಕೊಹಾಲ್ ದ್ರಾವಣದೊಂದಿಗೆ ವರ್ತಿಸಿ ಹೈಡ್ರೊಜನ್ ಕ್ಲೋರೈಡನ್ನು ಸುಲಭವಾಗಿ ಬಿಟ್ಟುಕೊಡುವುದು. ಗ್ಯಾಮಕ್ಸೇನಿನ ಅಕ್ಕಪಕ್ಕದ ಮೂರು ಕ್ಲೋರಿನ್ ಪರಮಾಣುಗಳು ಅಕ್ಷದ ಸುತ್ತಲಿನ ಸ್ಥಾನಗಳಲ್ಲೂ, ಉಳಿದ ಮೂರು ಪರಮಾಣುಗಳು ವೃತ್ತ ಸಮೀಪದ ಸ್ಥಾನಗಳಲ್ಲೂ ಇರುವುದಾಗಿ ಎಕ್ಸ್-ಕಿರಣಗಳ ಅಧ್ಯಯನದಿಂದ ಗೊತ್ತಾಗಿದೆ.

## ಇತಿಹಾಸ 
1945ರಲ್ಲಿ ಇಂಪೀರಿಯಲ್ ಕೆಮಿಕಲ್ ಇಂಡಸ್ ಟ್ರೀಸಿನವರು ಪ್ರಥಮವಾಗಿ ಇದನ್ನು ಪ್ರಕಟಿಸಿದರು. ಡಿಡಿಟಿಗಿಂತಲೂ ಸ್ಥಿರವಾದ ಮತ್ತು ಅದಕ್ಕಿಂತಲೂ ಶೀಘ್ರವಾಗಿ ಪರಿಣಾಮಕಾರಿಯಾದ ಕೀಟನಾಶಕವಿದು.

## ತಯಾರಿಕೆ 
ಬೆಂಜ಼ೀನನ್ನು ಅತಿನೇರಿಳೆ ಬೆಳಕಿನ ಸಮ್ಮುಖದಲ್ಲಿ ಕ್ಲೋರಿನೀಕರಿಸುವುದರಿಂದ 12% ಗ್ಯಾಮಕ್ಸೇನ್ ಇರುವ ಸ್ಟಿರಿಯೊ ಐಸೊಮರುಗಳ ಮಿಶ್ರಣ ಉತ್ಪತ್ತಿಯಾಗುವುದು. ಈ ಮಿಶ್ರಣವನ್ನು ಆಂಶಿಕ ಸ್ಫಟಿಕೀಕರಿಸಿ ಗ್ಯಾಮೆಕ್ಸೇನ್‌ನನ್ನು ಬೇರ್ಪಡಿಸಬಹುದು. ಇದನ್ನು ಚೀಲಗಳಲ್ಲಿಯೂ ಪೀಪಾಯಿಗಳಲ್ಲಿಯೂ ಶೇಖರಿಸಿಡಬಹುದು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* FDA Information on Lindane
* EPA Information on Lindane
* Gamma Hexachlorocyclohexane Fact Sheet
* Agency for Toxics and Disease Registry: Toxicological Profile for Hexachlorocyclohexane

ವರ್ಗ:ರಾಸಾಯನಿಕ ಸಂಯುಕ್ತಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸತೀಶ್ ಬಿ ಗುಡಗೆನಟ್ಟಿ

**ಸತೀಶ್ ಬಿ ಗುಡಗೆನಟ್ಟಿ** ಅವರು ಪತ್ರಕರ್ತರು ಮತ್ತು ಮಾಧ್ಯಮ ಸಂಸ್ಥಾಪಕರಾಗಿದ್ದಾರೆ. ಅವರು ಕರ್ನಾಟಕದ ಬೆಳಗಾವಿ ಮೂಲದವರು. **ಬೆಳಗಾವಿ ವರದಿ** ಮತ್ತು **ಸಾಕ್ಷಿ ಪ್ರಭಾ** ದಿನ ಪತ್ರಿಕೆಗಳ ಸ್ಥಾಪಕರೂ ಹೌದು.

2018ರ ಕರ್ನಾಟಕ ವಿಧಾನಸಭಾ ಚುನಾವಣೆಯಲ್ಲಿ ಅವರು ಬೆಳಗಾವಿ ಗ್ರಾಮೀಣದಿಂದ ಶಾಸಕ ಸ್ಥಾನಕ್ಕೆ ಸ್ಪರ್ಧೆ ಮಾಡಿದ್ದಾರೆ.
 2025ರಲ್ಲಿ ಅವರು ಕನ್ನಡ ನ್ಯೂಸ್ ಟುಡೇ ಡಿಜಿಟಲ್ ಮಾಧ್ಯಮದ ಹಿರಿಯ ಸಂಪಾದಕರಾಗಿ ಸೇರಿದ್ದಾರೆ. 

ಗುಡಗೆನಟ್ಟಿ ಅವರು ಕರ್ನಾಟಕ ಜರ್ನಲಿಸ್ಟ್ ಯೂನಿಯನ್, ಬೆಳಗಾವಿ ಜಿಲ್ಲಾ ಘಟಕದ ಅಧ್ಯಕ್ಷರೂ ಆಗಿದ್ದಾರೆ.

ಮಾಧ್ಯಮ ಕ್ಷೇತ್ರದೊಂದಿಗೆ ರಾಜಕೀಯ ಹಾಗೂ ಸಮಾಜಸೇವೆಗೂ ಒತ್ತು ನೀಡಿದ ಸತೀಶ್ ಬಿ ಗುಡಗೆನಟ್ಟಿ, ಉತ್ತರ ಕರ್ನಾಟಕದ ಸಮಸ್ಯೆಗಳನ್ನು ಹತ್ತಿರದಿಂದ ಕಂಡು ಪ್ರಸ್ತುತಪಡಿಸಿರುವ ಪ್ರಾದೇಶಿಕ ಧ್ವನಿಯಾಗಿ ಗುರುತಿಸಿಕೊಂಡಿದ್ದಾರೆ.

## ಮೂಲಗಳು
ವರ್ಗ:ಪತ್ರಕರ್ತರು
ಜಾರ್ಜ್ ಗ್ಯಾಸ್ಕೋಇನ್

thumb|ಜಾರ್ಜ್ ಗ್ಯಾಸ್ಕೋಇನ್‍ನ ಭಾವಚಿತ್ರ
**ಜಾರ್ಜ್ ಗ್ಯಾಸ್ಕೋಇನ್** (1535-1577) ಇಂಗ್ಲಿಷ್ ಕವಿ, ಕಾದಂಬರಿಕಾರ, ನಾಟಕಕಾರ, ರಾಜಕಾರಣಿ, ಯೋಧ. ಇಂಗ್ಲಿಷ್ ಸಾಹಿತ್ಯದ ಪುನರುಜ್ಜೀವನ ಕಾಲದಲ್ಲಿ ನವ್ಯಮಾರ್ಗವನ್ನು ತುಳಿದ ಕವಿಗಳಲ್ಲಿ ಮೊದಲಿಗ. ನಿಜ ಜೀವನದಿಂದ ಘಟನೆಗಳನ್ನು ಎತ್ತಿಕೊಂಡು ಗದ್ಯದಲ್ಲಿ ಕಥೆ ಬರೆದವರಲ್ಲಿ ಮೊದಲಿಗನೆಂದೂ, ಗದ್ಯದಲ್ಲಿ ಗಂಭೀರ ನಾಟಕ ಬರೆದ ಮೊದಲಿಗನೆಂದೂ, ಇಟಾಲಿಯನ್ನಿನಿಂದ ಮೊದಲ ಬಾರಿ ಗಂಭೀರ ನಾಟಕವನ್ನು ಭಾಷಾಂತರಿಸಿದವನೆಂದೂ, ಮೊದಲನೆಯ ವಿಡಂಬನಕಾರನೆಂದೂ, ಇಂಗ್ಲಿಷ್‌ನಲ್ಲಿ ಕೆಲವು ಹೊಸ ಛಂದೋಮಾದರಿಗಳನ್ನು ಬಳಕೆಗೆ ತಂದವನೆಂದೂ ಪ್ರಸಿದ್ಧಿ ಪಡೆದಿದ್ದಾನೆ.

## ಜೀವನ 
ಗ್ಯಾಸ್ಕೋಇನ್ ಕಾರ್ಡಿಂಗ್‍ಟನ್‍ನ ಬೆಡ್‍ಫರ್ಡ್‌ಷೈರ್‌ನಲ್ಲಿ ಜನಿಸಿದ. ಕೇಂಬ್ರಿಜ್‌ನ ಟ್ರಿನಿಟಿ ಕಾಲೇಜಿನಲ್ಲಿ ವ್ಯಾಸಂಗಮಾಡಿದ. ಲಾ ಶಿಕ್ಷಣವನ್ನು ಪಡೆಯಲು ಪ್ರಾರಂಭಿಸಿ ಮಧ್ಯೆ ಅದನ್ನು ಬಿಟ್ಟು ರಾಜಕೀಯವನ್ನು ಪ್ರವೇಶಿಸಿದ. ಬೆಡ್‍ಫರ್ಡ್‌ನ ಪಾರ್ಲಿಮೆಂಟ್ ಸದಸ್ಯನಾದ (1557-59). ಒಳ್ಳೆಯ ಮನೆತನಕ್ಕೆ ಸೇರಿದವನಾದರೂ ಅನೇಕ ಸಂಪ್ರದಾಯಗಳನ್ನು ಮುರಿದ. ಎಲಿಜ಼ಬೆತ್ ಬ್ರೆಟನ್ ಎಂಬ ವಿಧವೆಯನ್ನು 1561ರಲ್ಲಿ ಮದುವೆಯಾಗಿ ಆ ವಾವೆಯಿಂದ ಕವಿ ನಿಕೊಲಾಸ್ ಬ್ರೆಟನ್‌ಗೆ ಬಲತಂದೆಯಾದ. 1572-74ರ ವರೆಗೆ ಇಂಗ್ಲಿಷ್ ಸೈನ್ಯದಲ್ಲಿ ಸೇವೆಸಲ್ಲಿಸಿ ಕ್ಯಾಪ್ಟನ್ ದರ್ಜೆಗೇರಿದ. ಹಾಲೆಂಡಿನಲ್ಲಿ ರಾಜಪ್ರತಿನಿಧಿಯಾಗಿಯೂ ಕಾರ್ಯನಿರ್ವಹಿಸಿದ(1576).

ಸಾಹಿತ್ಯದಲ್ಲಿ ಈತ ಹೇಗೆ ಪರಂಪರೆ ಮುರಿದನೋ ಅಂತೆಯೇ ಜೀವನದಲ್ಲೂ ಮುರಿದ. ಯಾವ ಕಟ್ಟುನಿಟ್ಟನ್ನೂ ಪಾಲಿಸದ ದುಂದುವೆಚ್ಚ, ಸಾಲಗಳ ಕಾರಣದಿಂದಾಗಿ ಜೈಲುವಾಸವನ್ನನುಭವಿಸಿದ.

ಈತ ತೀರಿಕೊಂಡಿದ್ದು 1577ರ ಅಕ್ಟೋಬರ್ 7 ರಂದು. ಸ್ಟ್ಯಾಮ್‌ಫರ್ಡ್‌ನಲ್ಲಿ ಈತನನ್ನು ಸಮಾಧಿ ಮಾಡಲಾಯಿತು.

## ಕೃತಿಗಳು 
ಮುಂದೆ ಬಂದ ಅಷ್ಟಷಟ್ಪದಿಯ ಅನುಕ್ರಮವನ್ನು ಮೊದಲೇ ಆರಂಭಿಸಿದ ಶ್ರೇಯಸ್ಸು ಈತನದು. ಈತನ ಅನುವಾದ ಕೃತಿಗಳಾದ *ದ ಸಪೋಸಸ್* (ಅರಿಯೋಸ್ಟೊ), *ಜೊಕಾಸ್ಟ* (ಯುರಿಪಿಡೀಸ್) ಎಂಬುವು 1566ರಲ್ಲಿ ಪ್ರದರ್ಶನಗೊಂಡವು.  ಈತನ *ಎ ಹಂಡ್ರಡ್ತ್ ಸಂಡ್ರಿ ಫ್ಲವರ್ಸ್* (1573) ಎಂಬುದು ಒಂದು ಗದ್ಯಪದ್ಯ ಸಂಕಲನವಾಗಿದೆ. 1573ರ ಅನಂತರ ಇವನ ಒಲವು ನೀತಿ ಹಾಗೂ ಶುಚಿತ್ವದ ಕಡೆ ಬಾಗಿತು. ಆಗಲೇ *ದ ಗ್ಲ್ಯಾಸ್ ಆಫ್ ಗವರ್ನಮೆಂಟ್* (1575) ಎಂಬ ವಿಡಂಬನಾತ್ಮಕ ನಾಟಕ ಬರೆದ. ಆಮೇಲೆ *ದ ಸ್ಟೀಲ್ ಗ್ಲಾಸ್* (1576) ಎಂಬ ವಿಡಂಬನೆ ಪ್ರಕಟವಾಯಿತು. *ಸರ್ಟನ್ ನೋಟ್ಸ್ ಆಫ್ ಇನ್‌ಸ್ಟ್ರಕ್ಷನ್* (1575) ಎಂಬ ಇತನ ಕೃತಿ ಕಾವ್ಯ ಬರೆಯುವ ವಿಧಾನವನ್ನು ಕುರಿತದ್ದಾಗಿದೆ. ಒಂದು ಕಾಲದಲ್ಲಿ ಇಟಾಲಿಯನ್ ರೀತಿಯನ್ನು ಪ್ರೀತಿಸಿದ ಈತ ಕೊನೆಕೊನೆಗೆ ಅದನ್ನು ವಿರೋಧಿಸಿದ. ಈತನ ಕಾವ್ಯಗಳಲ್ಲಿ ಸ್ವದೇಶಭಾಷಾಪ್ರೇಮ ಎದ್ದು ಕಾಣುತ್ತದೆ. ಪ್ರತಿಭೆಯ ಹರವಿದ್ದರೂ, ಕಲಾತ್ಮಕ ಸೊಗಸಿಲ್ಲದ ಈತನ ಸರಳರಗಳೆಗಳು (ಬ್ಲಾಂಕ್ ವರ್ಸ್) ಆಕರ್ಷಕವಾಗಿಲ್ಲ.

ಈತನ ಎಲ್ಲ ಕೃತಿಗಳನ್ನೂ ಎರಡು ಸಂಪುಟಗಳಲ್ಲಿ ಜೆ. ಡಬ್ಲ್ಯು. ಕನ್‌ಲಿಫ಼್ ಎಂಬಾತ ಸಂಪಾದಿಸಿ ಪ್ರಕಟಿಸಿದ್ದಾನೆ. (1907-1910).

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* The Works of George Gascoigne at Luminarium 
* The Gascoigne Seminar  "is a discussion list for scholars working on George Gascoigne and other early Elizabethan writers, to facilitate the exchange of ideas about the generation at the very beginning of the English literary renaissance.”
* 

ವರ್ಗ:ಕವಿಗಳು
ವರ್ಗ:ಲೇಖಕರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಂತರ್‌ಚತುರ್ಥಕ ವ್ಯಾಪ್ತಿ

ವಿವರಣಾತ್ಮಕ ಸಂಖ್ಯಾಶಾಸ್ತ್ರದಲ್ಲಿ, **ಅಂತರ್‌ಚತುರ್ಥಕ ವ್ಯಾಪ್ತಿ** ಎಂದರೆ ಸಂಖ್ಯಾಶಾಸ್ತ್ರೀಯ ಚೆದರಿಕೆಯ ಮಾನ, ಅಂದರೆ ದತ್ತಾಂಶದ ಹರಡಿಕೆ.

**ಚತುರ್ಥಕ ವಿಚಲನೆ** ಅಥವಾ ಅರೆ ಅಂತರ್‌ಚತುರ್ಥಕ ವ್ಯಾಪ್ತಿಯನ್ನು ಅಂತರ್‌ಚತುರ್ಥಕ ವ್ಯಾಪ್ತಿಯ ಅರ್ಧವೆಂದು ವ್ಯಾಖ್ಯಾನಿಸಲಾಗುತ್ತದೆ.

ಚತುರ್ಥಕ ವಿಚಲನೆಯು ಹಲವಾರು ಅಪೇಕ್ಷಿತ ಬೆಲೆಗಳ ಮಧ್ಯಮವನ್ನು (ಮೀನ್) ಕುರಿತಂತೆ ವೈಯಕ್ತಿಕ ಬೆಲೆಗಳ ಚದರಿಕೆಯನ್ನು (ಡಿಸ್ಪರ್ಶನ್) ಅಳತೆ ಮಾಡಲು ಬಳಸುವ ಮಾನಗಳ ಪೈಕಿ ಒಂದು (ಕ್ವಾರ್ಟೈಲ್ ಡೀವಿಯೇಷನ್).

## ಉದಾಹರಣೆ 
ಉದಾಹರಣೆಗೆ ***A*** ಮತ್ತು ***B*** ಎನ್ನುವ ಇಬ್ಬರು ಆಟಗಾರರು 10 ಕ್ರಿಕೆಟ್ ಆಟಗಳಲ್ಲಿ ಈ ರೀತಿ ಓಟಗಳನ್ನು ಗಳಿಸಿದರೆಂದು ಭಾವಿಸೋಣ:

ಪ್ರತಿಯೊಬ್ಬನ ಸರಾಸರಿ ಓಟ ***50***. ಆದರೆ ***A*** ಯ ಗಳಿಕೆ ಹೆಚ್ಚು ಸುಸಂಗತ; ***B*** ಯದಾದರೋ ಅಡ್ಡೇಟು ಹೊಡೆದಂತೆ ಯದ್ವಾತದ್ವಾ.  ***A*** ಗಳಿಸಿದ ಓಟಗಳ ವ್ಯಾಪ್ತಿ ***30*** ರಿಂದ ***77*** ರ ವರೆಗಿದೆ: ***B*** ಯ ವ್ಯಾಪ್ತಿ ***1*** ರಿಂದ ***109*** ರ ವರೆಗಿದೆ. ಇವುಗಳಿಂದ ಕನಿಷ್ಠತಮ ಬೆಲೆಗಳನ್ನೂ, ಗರಿಷ್ಠತಮ ಬೆಲೆಗಳನ್ನೂ ತೆಗೆದುಹಾಕಿ ಉಳಿಯುವ ಭಾಗದ ವ್ಯಾಪ್ತಿಯನ್ನು ಪರಿಗಣಿಸುವುದು ಉತ್ತಮ. ಇದರ ಮೇಲೆ ಎರಡು ತುದಿಗಳಲ್ಲೂ ಕಾಲಂಶದಷ್ಟನ್ನು ತೆಗೆದುಹಾಕೋಣ. ಅಂದರೆ ಕನಿಷ್ಠತಮ ಎರಡು ಬೆಲೆಗಳನ್ನೂ, ಗರಿಷ್ಠತಮ ಎರಡು ಬೆಲೆಗಳನ್ನೂ ತೆಗೆದುಹಾಕಲಾಗಿದೆ. ಆಗ ***A*** ಯ ಓಟಗಳ ವ್ಯಾಪ್ತಿ ***38*** ರಿಂದ ***60*** ರವರೆಗೂ, ***B*** ಯ ಓಟಗಳ ವ್ಯಾಪ್ತಿ ***15*** ರಿಂದ ***83*** ರವರೆಗೂ ಇರುವುದು. ಹೀಗೆ ವ್ಯಾಪ್ತಿಯನ್ನು ಅಳತೆಗೋಲಾಗಿ ಇಟ್ಟುಕೊಳ್ಳುವುದು ಕಚ್ಚಾ ಪದ್ಧತಿ. ಇದನ್ನು ಸಂಸ್ಕರಿಸಿ ಚತುರ್ಥಕ ವಿಚಲನೆಯನ್ನು ಬಳಸುತ್ತೇವೆ.

## ಉಲ್ಲೇಖಗಳು 
ವರ್ಗ:ಸಂಖ್ಯಾಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಲ್ವಿಗಿ ಗ್ಯಾಲ್ವನೀ

thumb|ಪಲಾಟ್ಸೊ ಪಾಗಿಯಲ್ಲಿ ಗ್ಯಾಲ್ವನಿಯ ಭಾವಚಿತ್ರ
**ಲ್ವಿಗಿ ಗ್ಯಾಲ್ವನೀ** (1737-1798) ಇಟಲಿ ದೇಶದ ದೇಹ ಹಾಗೂ ಅಂಗರಚನಾವಿಜ್ಞಾನಿ.

## ಜೀವನ 
ಜನನ ಬೊಲೋನದಲ್ಲಿ 1737ರ ಸೆಪ್ಟೆಂಬರ್ 9ರಂದು. ಗ್ಯಾಲಿಯಾನ್ಸಿ ಎಂಬ ವೈದ್ಯನಲ್ಲಿ ವೈದ್ಯವಿಜ್ಞಾನವನ್ನು ಅಭ್ಯಸಿಸಿ ಆತನ ಮಗಳನ್ನೇ ಮದುವೆಯಾದ. ಸ್ಥಳೀಯ ವಿಶ್ವವಿದ್ಯಾಲಯದಲ್ಲಿ ಅಂಗರಚನಾಶಾಸ್ತ್ರದ ಪ್ರಾಧ್ಯಾಪಕನಾಗಿ 1797ರ ವರೆಗೆ ಸೇವೆ ಸಲ್ಲಿಸಿದ.

## ಸಾಧನೆಗಳು 
ಈತ ಪ್ರಸಿದ್ಧಿ ಪಡೆದದ್ದು ಶಸ್ತ್ರವೈದ್ಯದಲ್ಲಿ ಮತ್ತು ಪಕ್ಷಿಗಳನ್ನು ಕುರಿತಂತೆ ಶ್ರವಣಾಂಗ, ಜನನಾಂಗ ಹಾಗೂ ಮೂತ್ರಾಂಗಗಳ ತೌಲನಿಕ ಅಂಗರಚನಾಶಾಸ್ತ್ರದಲ್ಲಿ. ದೇಹದಿಂದ ಬೇರ್ಪಡಿಸಲ್ಪಟ್ಟ ಕಪ್ಪೆಯ ಕಾಲುಗಳಿಗೆ ವಿದ್ಯುದಾವಿಷ್ಟ ಚಾಕನ್ನು ಮುಟ್ಟಿಸಿದಾಗ ಅವು ಅಲುಗಾಡುತ್ತವೆ ಎಂಬ ಅಂಶವನ್ನು ಗ್ಯಾಲ್ವಾನಿಯ ಗಮನಕ್ಕೆ ಅವನ ಪತ್ನಿ ತಂದಿದ್ದಳು (1770). ಪ್ರಯೋಗಕ್ಕಾಗಿ ಕಪ್ಪೆಗಳನ್ನು ಕಬ್ಬಿಣದ ಕಂಬಿಗಳ ಮೇಲೆ ತಾಮ್ರದ ಕೊಕ್ಕೆಗಳಿಂದ ನೇತುಹಾಕಿರುವ ರೂಢಿ ಇತ್ತಷ್ಟೆ. ಗಾಳಿಯಿಂದ ಇವು ಅಲುಗಾಡಿ ತಾಮ್ರ ಮತ್ತು ಕಬ್ಬಿಣ ಪದಾರ್ಥಗಳು ಸ್ಪರ್ಶಗೊಂಡಾಗಲೆಲ್ಲ ಕಪ್ಪೆಯ ಕಾಲುಗಳು ಸೆಟೆದುಕೊಳ್ಳುವುದನ್ನು ಗ್ಯಾಲ್ವಾನಿ ಗಮನಿಸಿದ (1786). ಇದು ಕಪ್ಪೆಯ ದೇಹದಲ್ಲಿನ ಧನವಿದ್ಯುದಾವೇಶವನ್ನು ಲೋಹದ ತಂತಿಯಿಂದ ಋಣವಿದ್ಯುದಾವೇಶಕ್ಕೆ ಸಂಪರ್ಕಿಸಿದಾಗ ಉಂಟಾಗುವ ವಿದ್ಯುತ್ ಪ್ರವಾಹದ ಪ್ರಭಾವ ಎಂದು ಗ್ಯಾಲ್ವಾನಿ ತರ್ಕಿಸಿದ. ದೇಹಜನಿತವಾದ ಇಂಥ ವಿದ್ಯುತ್‌ಪ್ರವಾಹಗಳಿಂದ ಚಲನೆ ಉಂಟಾಗುತ್ತದೆಂಬುದನ್ನು ಪುಷ್ಟೀಕರಿಸಲು ಎರಡು ಅರ್ಧಗಳೂ ಬೇರೆ ಬೇರೆ ಲೋಹಗಳಿಂದ ಮಾಡಲ್ಪಟ್ಟ ಒಂದು ಕಮಾನನ್ನು ಗ್ಯಾಲ್ವಾನಿ ತಯಾರಿಸಿದ. ಇದರ ಒಂದು ತುದಿಯಿಂದ ಕಪ್ಪೆಯ ಕಾಲಿನ ಸ್ನಾಯುವನ್ನೂ, ಇನ್ನೊಂದು ತುದಿಯಿಂದ ಆ ಸ್ನಾಯುವನ್ನು ಹೋಗುವ ನರವನ್ನೂ ಸಂಪರ್ಕಿಸಿದರೆ ಧನಾವೇಶವಿರುವ ಸ್ನಾಯುವಿನ ಹೊರಭಾಗದಿಂದ ಋಣಾವೇಶವಿರುವ ಸ್ನಾಯುವಿನ ಒಳಭಾಗಕ್ಕೆ ನರದ ಮೂಲಕ ವಿದ್ಯುತ್‌ಪ್ರವಾಹ ಹರಿದು ಅದರ ಫಲವಾಗಿಯೇ ಸ್ನಾಯು ಸೆಟೆಯುವುದೆಂದು ವಿವರಿಸಿದ. ಆದರೆ ದೇಹಜನಿತ ವಿದ್ಯುತ್ತನ್ನು ಈ ಪ್ರಯೋಗದಿಂದ ತೋರಿಸಿಕೊಟ್ಟಂತಾಯಿತೆಂಬ ಅವನ ತೀರ್ಮಾನ ಮಾತ್ರ ತಪ್ಪು. ದೇಹಜನಿತ ವಿದ್ಯುತ್ತಿನ ವಿಷಯವನ್ನು ಗ್ಯಾಲ್ವಾನಿ ತನ್ನ ಪುಸ್ತಕದಲ್ಲಿ ಪ್ರಕಟಿಸಿದಾಗ (1791) ಇಟಲಿಯ ಇನ್ನೊಬ್ಬ ಪ್ರಸಿದ್ಧ ಶಾಸ್ತ್ರಜ್ಞನಾದ ಅಲೆಸ್ಸಾಂಡ್ರೋ ವೋಲ್ಟ ಎಂಬಾತ ಅದನ್ನು ಪ್ರಬಲವಾಗಿ ವಿರೋಧಿಸಿದ. ಬೇರೆ ಬೇರೆ ಲೋಹಗಳು ಸಂಪರ್ಕಿಸಲ್ಪಟ್ಟಾಗ ವಿದ್ಯುತ್ತು ಜನಿಸುವುದೆಂದೂ ಆ ವಿದ್ಯುತ್ತೇ ಕಪ್ಪೆಯ ಸ್ನಾಯುವಿನ ಸೆಟೆತಕ್ಕೆ ಕಾರಣವೆಂದೂ ಆತ ವಾದಿಸಿದ. ಆದರೆ ದೇಹಜನಿತ ವಿದ್ಯುತ್ತು ಇಲ್ಲವೆಂಬ ವೋಲ್ಟನ ಸೂಚನೆಯೂ ಸರಿಯಲ್ಲ. ಈ ವಿವಾದ ಇವರಿಬ್ಬರು ವಿಜ್ಞಾನಿಗಳಲ್ಲಿ ಬಹು ಕಟುವಾಗಿ ಉದ್ರೇಕಗೊಂಡಿತಾದರೂ ಇದರ ಪರಿಣಾಮವಾಗಿ ದೇಹಜನಿತ ವಿದ್ಯುತ್ತನ್ನು ಕುರಿತ ತೀವ್ರಾಭ್ಯಾಸಕ್ಕೆ ಇದು ನಾಂದಿಯಾಯಿತು. ವಿದ್ಯುದ್ವಿಜ್ಞಾನದಲ್ಲಿ ಅನೇಕ ಪದಗಳು ಗ್ಯಾಲ್ವಾನಿಯ ಗೌರವಾರ್ಥವಾಗಿ ಅಂಕಿತವಾಗಿವೆ. ದೇಹವಿಜ್ಞಾನದಲ್ಲೂ "ಗ್ಯಾಲ್ವಾನಿಸಮ್" ಎಂಬ ಪದಪ್ರಯೋಗ ಉಂಟು.

ಗ್ಯಾಲ್ವಾನಿ ರಾಜವಾದಿಯಾಗಿದ್ದ. ಅವನಿದ್ದ ಇಟಲಿಯ ಭಾಗ 1797ರಲ್ಲಿ ಪ್ರಜಾರಾಜ್ಯವೆಂದು ಸಾರಲ್ಪಟ್ಟಾಗ ಅದಕ್ಕೆ ತನ್ನ ನಿಷ್ಠೆಯನ್ನು ತೋರಲು ಒಪ್ಪಲಿಲ್ಲವಾಗಿ ಕೆಲಸ ಕಳೆದುಕೊಂಡ. 1798ರ ಡಿಸೆಂಬರ್ 4ರಂದು ಬೊಲೋನ ನಗರದಲ್ಲೇ ಕಾಲವಾದ.

## ಉಲ್ಲೇಖಗಳು 
## ಗ್ರಂಥಸೂಚಿ 
* 

ವರ್ಗ:ವೈದ್ಯರು
ವರ್ಗ:ಬರಹಗಾರರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹರ್ಬರ್ಟ್ ಸ್ಪೆನ್ಸರ್ ಗ್ಯಾಸರ್

thumb|೧೯೪೪ರಲ್ಲಿ ಗ್ಯಾಸರ್
**ಹರ್ಬರ್ಟ್ ಸ್ಪೆನ್ಸರ್ ಗ್ಯಾಸರ್** (1888-1963) ಅಮೆರಿಕನ್ ದೇಹವಿಜ್ಞಾನಿ.

## ಜೀವನ, ಸಾಧನೆಗಳು 
ವಿಸ್ಕಾನ್ಸಿನ್ನಿನ ಪ್ಲಾಟ್‌ವಿಲ್ ನಗರದಲ್ಲಿ 1888ರ ಜುಲೈ 5 ರಂದು ಜನಿಸಿದ. ಅಲ್ಲಿನ ವಿಶ್ವವಿದ್ಯಾಲಯದಲ್ಲೇ ವಿದ್ಯಾಭ್ಯಾಸ ಮಾಡಿ ಪದವೀಧರನಾದ (1910). ಇನ್ನೊಬ್ಬ ಸಮಕಾಲೀನ ಪ್ರಸಿದ್ಧ ದೇಹವಿಜ್ಞಾನಿ ಜೋಸೆಫ್ ಎರ್ಲಾಂಗರ್ (1874-1965) ಎಂಬಾತನ ಜೊತೆಯಲ್ಲಿ ಗ್ಯಾಸರನ ಸಂಶೋಧನೆಗಳು 1916ರಲ್ಲಿ ಪ್ರಾರಂಭವಾದುವು. ಕ್ಯಾಥೋಡ್ ಕಿರಣ ಆಂದೋಳಲೇಖಿ (ಕ್ಯಾಥೋಡ್ ರೇ ಆಸಿಲ್ಲೋಗ್ರಾಫ್) ಎಂಬ ಸಾಧನವನ್ನು ಉಪಜ್ಞಿಸಿ ಅದರ ನೆರವಿನಿಂದ ನರಗಳ ಜೈವಿಕ ವಿದ್ಯುತ್ ಕ್ರಿಯೆಗಳನ್ನು ಸಮರ್ಥವಾಗಿ ವಿವರಿಸಿದ (1921) ಹಿರಿಮೆ ಇವರದು. ಈ ಸಾಧನೆ ಗ್ಯಾಸರ್ ಮತ್ತು ಎರ್ಲಾಂಗರ್ ದ್ವಯರಿಗೆ ದೇಹ ಹಾಗೂ ವೈದ್ಯವಿಜ್ಞಾನ ವಿಭಾಗದ ನೊಬೆಲ್ ಪ್ರಶಸ್ತಿಯನ್ನು ದೊರಕಿಸಿಕೊಟ್ಟಿತು. (1944). ನರಪ್ರಚೋದನೆ (ನರ್ವ್ ಇಂಪಲ್ಸ್) ಎಂಬುದು ವಾಸ್ತವಿಕವಾಗಿ ವಿದ್ಯುದೃಣ ಅಲೆಯಿಂದ ಸಾಗುತ್ತದೆ ಎಂಬುದಾಗಿ ಡ್ಯೂಬಾಯ್ ರೇಮಂಡ್ (1818-1896) ಎಂಬ ದೇಹವಿಜ್ಞಾನಿ ಆ ಮೊದಲೇ ಮುನ್ನುಡಿದಿದ್ದ. ಇದನ್ನು ಗ್ಯಾಸರ್ ಎರ್ಲಾಂಗರ್‌ದ್ವಯರು ತಮ್ಮ ಉಪಕರಣದ ನೆರವಿನಿಂದ ಸ್ಥಿರೀಕರಿಸಿ ನಿಜವೆಂದು ತೋರಿಸಿದರು. ನರಪ್ರಚೋದನೆ ಸಾಗುವ ವೇಗ ಗಣಿತಶಾಸ್ತ್ರದ ಪ್ರಕಾರ ಮತ್ತು ಇತರ ಕಾರಣಗಳಿಗೆ ಅನುಸಾರವಾಗಿ ನರಗಳ ಗಾತ್ರವನ್ನೇ ಅವಲಂಬಿಸಿರುತ್ತದೆ ಎಂದು ಖಚಿತಮಾಡಿಕೊಟ್ಟರು. ನರಪ್ರಚೋದನೆಯ ಸಾಗಣೆಯ ವೇಗವನ್ನೂ, ನರಗಳ ಗಾತ್ರವನ್ನೂ ಗಮನಿಸಿ ದೇಹದಲ್ಲಿನ ನರಗಳನ್ನೆಲ್ಲ ಅವರು ***A, B, C*** ಎಂಬ ಮೂರು ರೀತಿಯದಾಗಿ ವಿಂಗಡಿಸಿದರು.

ಗ್ಯಾಸರ್ ಅಮೆರಿಕದ ಸೆಂಟ್ ಲೂಯಿಯ ವಾಷಿಂಗ್‌ಟನ್ ವಿಶ್ವವಿದ್ಯಾಲಯದಲ್ಲಿ ಔಷಧಶಾಸ್ತ್ರದ ಪ್ರಾಧ್ಯಾಪಕನಾಗಿ 1921ರಿಂದ 1931ರ ವರೆಗೆ ಸೇವೆ ಸಲ್ಲಿಸಿದ. ಬಳಿಕ 4 ವರ್ಷ ಕಾರ್ನೆಲ್ ವಿಶ್ವವಿದ್ಯಾಲಯದಲ್ಲಿ ದೇಹವಿಜ್ಞಾನದ ಪ್ರಾಧ್ಯಾಪಕನಾಗಿದ್ದ. 1935ರಲ್ಲಿ ಅಮೆರಿಕದ ರಾಕ್‌ಫೆಲ್ಲರ್ ಇನ್‌ಸ್ಟಿಟ್ಯೂಟ್ ಫಾರ್ ಮೆಡಿಕಲ್ ರಿಸರ್ಚ್ ಸಂಸ್ಥೆಯ ಮುಖ್ಯಸ್ಥನಾಗಿ 1953ರಲ್ಲಿ ನಿವೃತ್ತಿಗೊಂಡ. ಈತ ಮೃತನಾದದ್ದು 1963ರ ಮೇ 11ರಂದು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
*  including the Nobel Lecture on December 12, 1945 *Mammalian Nerve Fibers*

ವರ್ಗ:ನೋಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಶರೀರವಿಜ್ಞಾನಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಚತುರ್ಮುಖ ಬೊಮ್ಮರಸ

**ಚತುರ್ಮುಖ ಬೊಮ್ಮರಸ** ಎನ್ನುವವನು *ರೇವಣಸಿದ್ದೇಶ್ವರಪುರಾಣ* ಮತ್ತು *ಸೌಂದರಪುರಾಣ* ಎಂಬ ಎರಡು ಕನ್ನಡ ಗ್ರಂಥಗಳ ಕರ್ತೃ. 16ನೆಯ ಶತಮಾನದಲ್ಲಿದ್ದ ವಿಜಯನಗರ ಅರಸನ ಆಸ್ಥಾನಕವಿಯಾಗಿದ್ದ ಈತ ವೀರಶೈವ. ಭಾರವಿ, ಕಾಳಿದಾಸ, ಕಲ್ಹಣ, ಬಾಣ, ಮಯೂರಾದಿ ಸಂಸ್ಕೃತ ಕವಿಗಳನ್ನೂ, ಹಂಪೆಯ ಹರೀಶ್ವರ, ರಾಘವಾಂಕ, ಮೊಗ್ಗೆಯ ಮಾಯಿದೇವ, ಕೆರೆಯ ಪದ್ಮರಸ, ಪಾಲ್ಕುರಿಕೆ ಸೋಮನಾಥ ಮೊದಲಾದ ಕನ್ನಡ ಕವಿಗಳನ್ನೂ ಸ್ತುತಿಸಿದ್ದಾನೆ.

ಈತ ಚತುರಾಸ್ಯಮಾಯಣನ ತನುಜಾತ. ತನ್ನನ್ನು *ಸರಸಕವಿ*, *ಶೈವಭೂದೇವ ಕುಲತಿಲಕ*, *ವರ್ಣನ ಕವೀಂದ್ರ*, *ಕವಿಸಭಾಮಾಣಿಕ್ಯದೀಪ*, *ಕರ್ನಾಟಕದೇಶವಿಶೇಷ ಭಾಷಾಪ್ರವೀಣ*, *ಕವಿಬ್ರಹ್ಮ*, *ಸರಸಗೀರ್ವಾಣ ಭಾಷಾಯುಕ್ತ*, *ಶೈವಾಗಮಜ್ಞ* ಎಂದು ಮೊದಲಾಗಿ ಕರೆದುಕೊಂಡಿದ್ದಾನೆ. 

ವಿಶ್ವನಾಥಾಚಾರ್ಯ ಹಾಗೂ ಬಾಲಸಿದ್ದೇಶ್ವರರು ಈತನ ಗುರುಗಳಾಗಿದ್ದಂತೆ ತಿಳಿದುಬರುತ್ತದೆ.

## ಸೌಂದರಪುರಣ 
ಸೌಂದರಪುರಾಣ 63 ಜನ ಶೈವಪುರಾತನರಲ್ಲಿ ಒಬ್ಬನಾದ ನಂಬಿಯಣ್ಣನನ್ನು ಕುರಿತ ಕಾವ್ಯ. 565 ವಾರ್ಧಕಷಟ್ಪದಿಗಳಿರುವ 13 ಸಂಧಿಗಳ ಈ ಕಾವ್ಯವನ್ನು ವಸ್ತುಕ ರೂಪದಲ್ಲಿ, ಚಿಕ್ಕವೀರಣಾರ್ಯನ ಆಜ್ಞಾನುಸಾರವಾಗಿ ರಚಿಸಿದುದಾಗಿ ಕವಿ ಹೇಳಿಕೊಂಡಿದ್ದಾನೆ. ಸೂರ್ಯಚಂದ್ರರು ಹಾಗೂ ಶಿವತತ್ತ್ವಗಳು ಇರುವವರೆಗೆ ಈ ಕಾವ್ಯವು ವಿರಾಜಿಸುತ್ತಿರಲಿ ಎಂಬುದು ಈತನ ಆಶಯ. ಹರಿಹರ, ಭೀಮಕವಿ, ಸುರಂಗಕವಿ ಮೊದಲಾದವರು ಸಂಕ್ಷೇಪವಾಗಿ ಹೇಳಿರುವ ಕಥೆಯನ್ನೇ ಸಮಗ್ರವಾಗಿ ರೂಪಿಸಲು ಶರಣರು ಕೇಳಿಕೊಂಡಿದ್ದರಿಂದ ಕವಿ ಇದನ್ನು ರಚಿಸಿದನಂತೆ. ಹರಿಹರನ ನಂಬಿಯಣ್ಣನ ರಗಳೆಗೆ ಹೋಲಿಸಿದರೆ ಕಾವ್ಯದೃಷ್ಟಿಯಿಂದ ಇದೇನೂ ಅಂಥ ಗಮನಾರ್ಹವಾದ ಕೃತಿಯಲ್ಲ ಎನ್ನಬಹುದು.

## ರೇವಣಸಿದ್ಧೇಶ್ವರ ಪುರಾಣ 
19 ಸಂಧಿಗಳಿರುವ ರೇವಣಸಿದ್ಧೇಶ್ವರ ಪುರಾಣ 1145 ವಾರ್ಧಕಷಟ್ಪದಿಗಳನ್ನೊಳಗೊಂಡಿದೆ. ಗುರುಬಾಲಸಿದ್ಧೇಶ್ವರನ ಆಜ್ಞೆಯಿಂದ ರಚಿಸಿದ ಈ ಕೃತಿಯನ್ನು ಶಾಂತಮಲ್ಲೇಶನಿಗೆ ಕವಿ ಅಂಕಿತಮಾಡಿದ್ದಾನೆ. ಈ ಕೃತಿಯನ್ನು ರಸಿಕರ ರತ್ನರಸಾಯನ, ಮಹಾಕಾವ್ಯ, ಅಮರ್ದಗಾಲುವೆ, ರಸದಾಳೆ, ರಸದ ಪೆರ್ಬೊನಲು ಎಂದು ಹೇಳಿಕೊಂಡಿದ್ದಾನೆ. ಕಾವ್ಯ ದೃಷ್ಟಿಯಿಂದ ಗಮನಾರ್ಹವಾದ ಅಂಶಗಳು ಕಡಿಮೆ. ರೇವಣಸಿದ್ಧೇಶ್ವರರನ್ನು ಕುರಿತ ಪುರಾಣರೂಪದ ಕಥೆ ಮಾತ್ರ ಇಲ್ಲಿದೆ.

## ಉಪಸಂಹಾರ 
ವೀರಶೈವ ಸಾಹಿತ್ಯದ ಪುನರುಜ್ಜೀವನ ಕಾಲದಲ್ಲಿ ಹಿಂದಿನ ಕವಿಗಳು ಬರೆದಿದ್ದ ರೇವಣಸಿದ್ಧ ಹಾಗೂ ನಂಬಿಯಣ್ಣ ಇವರ ಕಥೆಗಳನ್ನು ಷಟ್ಪದಿಗಳ ಯುಗದಲ್ಲಿ ಬಂದ ಈತ ವಾರ್ಧಕಷಟ್ಪದಿಗಳಲ್ಲಿ ಬರೆದಿದ್ದಾನೆನ್ನುವುದಷ್ಟೇ ಈತನ ಹಿರಿಮೆ. ಕನ್ನಡ ಮತ್ತು ಸಂಸ್ಕೃತ ಭಾಷೆಗಳ ಸಂಬಂಧವನ್ನು ಕುರಿತು ಹೇಳಿರುವ ಈತನ ಹೊಂದಾಣಿಕೆಯ ಮಾತುಗಳು ಗಮನಾರ್ಹವಾಗಿವೆ.

ಸೌಂದರ ಪುರಾಣ ಹಾಗೂ ರೇವಣಸಿದ್ಧೇಶ್ವರಪುರಾಣಗಳನ್ನು ಬರೆದ ಕವಿಗಳು ಬೇರೆ ಬೇರೆ ಎಂಬುದು ಕೆಲವರ ಮತ. ಆದರೆ ಇದನ್ನು ಒಪ್ಪುವುದಕ್ಕೆ ಆಧಾರಗಳು ಸಾಲವು.

## ಉಲ್ಲೇಖಗಳು 
## ಗ್ರಂಥಸೂಚಿ 
* 
* 
* 

ವರ್ಗ:ಕನ್ನಡ ಕವಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಭಾರತದ ರಾಜ್ಯಗಳ ಮುಖ್ಯಸ್ಥರ ಪಟ್ಟಿ

## ಭಾರತದ ರಾಷ್ಟ್ರಪತಿಗಳ ಪಟ್ಟಿ
### ಭಾರತದಲ್ಲಿ ಕಂಪನಿ ನಿಯಮ
### ಬ್ರಿಟಿಷ್ ರಾಜ್
### ಭಾರತದ ಸ್ವಾತಂತ್ರ್ಯಕ್ಕೆ ತಾತ್ಕಾಲಿಕ ಸರ್ಕಾರ 
### ಬ್ರಿಟಿಷ್ ರಾಜ್
### ಗವರ್ನರ್ ಜನರಲ್
### ಕಾರ್ಯಕಾರಿ ಮಂಡಳಿಯ ಅಧ್ಯಕ್ಷರು
### ಭಾರತದ ಸ್ವಾತಂತ್ರ್ಯಕ್ಕೆ ಸುಭಾಷ್ ಚಂದ್ರ ಬೋಸ್ ತಾತ್ಕಾಲಿಕ ಸರ್ಕಾರ 
### ಕಾರ್ಯಕಾರಿ ಮಂಡಳಿಯ ಅಧ್ಯಕ್ಷರು
### ಗವರ್ನರ್-ಜನರಲ್
## ಭಾರತದ ರಾಷ್ಟ್ರಪತಿ (1950–ಇಂದಿನವರೆಗೆ)
 == ಉಲ್ಲೇಖಗಳು ==

ವರ್ಗ:ಭಾರತದ ರಾಷ್ಟ್ರಪತಿಗಳು
ಮಡಗಾಸ್ಕರ್ (ಚಲನಚಿತ್ರ)

***ಮಡಗಾಸ್ಕರ್*** () ಎರಿಕ್ ಡಾರ್ನೆಲ್ ಮತ್ತು ಟಾಮ್ ಮೆಕ್‌ಗ್ರಾತ್ ನಿರ್ದೇಶನದ ೨೦೦೫ರ ಅಮೇರಿಕನ್ ಅನಿಮೇಟೆಡ್ ಚಲನಚಿತ್ರವಾಗಿದೆ. ಇದರಲ್ಲಿ ಬೆನ್ ಸ್ಟಿಲ್ಲರ್, ಕ್ರಿಸ್ ರಾಕ್, ಡೇವಿಡ್ ಶ್ವಿಮ್ಮರ್ ಮತ್ತು ಜಡಾ ಪಿಂಕೆಟ್ ಸ್ಮಿತ್ ಮುಖ್ಯ ಭೂಮಿಕೆಯಲ್ಲಿದ್ದಾರೆ. ಹ್ಯಾನ್ಸ್ ಜಿಮ್ಮರ್ ಸಂಗೀತ ಸಂಯೋಜಿಸಿದ್ದಾರೆ.

## ಪಾತ್ರವರ್ಗ 
* ಅಲೆಕ್ಸ್ ಆಗಿ ಬೆನ್ ಸ್ಟಿಲ್ಲರ್
* ಮಾರ್ಟಿ ಆಗಿ ಕ್ರಿಸ್ ರಾಕ್
* ಮೇಲ್ಮನ್ ಆಗಿ ಡೇವಿಡ್ ಶ್ವಿಮ್ಮರ್
* ಗ್ಲೋರಿಯಾ ಆಗಿ ಜಡಾ ಪಿಂಕೆಟ್ ಸ್ಮಿತ್
* ಕಿಂಗ್ ಜೂಲಿಯನ್ ಆಗಿ ಸಚಾ ಬ್ಯಾರನ್ ಕೋಹೆನ್
* ಮೌರಿಸ್ ಆಗಿ ಸೆಡ್ರಿಕ್ ದಿ ಎಂಟರ್‌ಟೈನರ್
* ಮೋರ್ಟಿ ಆಗಿ ಆಂಡಿ ರಿಕ್ಟರ್
* ಸ್ಕಿಪ್ಪರ್ ಆಗಿ ಟಾಮ್ ಮೆಕ್‌ಗ್ರಾತ್
* ಕೊವಾಲ್ಸ್ಕಿ ಆಗಿ ಕ್ರಿಸ್ ಮಿಲ್ಲರ್
* ಪ್ರೈವೇಟ್ ಆಗಿ ಕ್ರಿಸ್ಟೋಫರ್ ನೈಟ್ಸ್
* ರಿಕೊ ಆಗಿ ಜೆಫ್ರಿ ಕ್ಯಾಟ್ಜೆನ್‌ಬರ್ಗ್
* ಮೇಸನ್ ಆಗಿ ಕಾನ್ರಾಡ್ ವರ್ನಾನ್
* ಪಾಂಚೋ ಆಗಿ ಡೇವಿಡ್ ಪಿ. ಸ್ಮಿತ್
* ನಾನಾ ಆಗಿ ಎಲಿಸಾ ಗೇಬ್ರಿಯೆಲ್ಲಿ

## ಆಕರಗಳು 
## ಬಾಹ್ಯ ಕೊಂಡಿಗಳು 
* 
* 
* 
* 
* 

ವರ್ಗ:ಚಲನಚಿತ್ರಗಳು
ಕೋಟ ಶ್ರೀನಿವಾಸ ರಾವ್

## ಚಲನಚಿತ್ರಗಳ ಪಟ್ಟಿ 
### ನಟನಾಗಿ 
#### ತೆಲುಗು 
#### ಕನ್ನಡ 
## ಪ್ರಶಸ್ತಿಗಳು 
thumb|250x250px| 2015 ರಲ್ಲಿ ರಾಷ್ಟ್ರಪತಿ ಶ್ರೀ ಪ್ರಣಬ್ ಮುಖರ್ಜಿ ಅವರು ಕೋಟ ಶ್ರೀನಿವಾಸ ರಾವ್ ಅವರಿಗೆ ಪದ್ಮಶ್ರೀ ಪ್ರಶಸ್ತಿಯನ್ನು ಪ್ರದಾನ ಮಾಡುತ್ತಿರುವುದು.

* ಪದ್ಮಶ್ರೀ (2015) 

ವರ್ಗ:೧೯೪೭ ಜನನ
ಗ್ಯಾಸ್ಟೀರಿಯ

**ಗ್ಯಾಸ್ಟೀರಿಯ** ಎನ್ನುವುದು ಆಸ್ಫೋಡೆಲೇಸಿಯೇ ಕುಟುಂಬಕ್ಕೆ ಸೇರಿದ ಒಂದು ಅಲಂಕಾರ ಸಸ್ಯ ಜಾತಿ; ದಕ್ಷಿಣ ಆಫ್ರಿಕದ ಮೂಲವಾಸಿ. ಇದರಲ್ಲಿ ಸುಮಾರು 50 ಪ್ರಭೇದಗಳಿವೆ.

## ಶಬ್ದ ವ್ಯುತ್ಪತ್ತಿ 
ಹೂವಿನ ಬುಡ ಭಾಗ ಉಬ್ಬಿಕೊಂಡಿರುವುದರಿಂದ ಇದಕ್ಕೆ ಈ ಹೆಸರು ಬಂದಿದೆ. ಗ್ರೀಕಿನಲ್ಲಿ *ಗ್ಯಾಸ್ಟರ್* ಎಂದರೆ ಹೊಟ್ಟೆ ಎಂದು ಅರ್ಥ. ಈ ಗಿಡಗಳನ್ನು ಕುಂಡಸಸ್ಯ ಮತ್ತು ಕಲ್ಲೇರಿಸಸ್ಯಗಳಾಗಿ ಬೆಳೆಸುತ್ತಾರೆ.

## ಸಸ್ಯ ಲಕ್ಷಣಗಳು 
ಗ್ಯಾಸ್ಟೀರಿಯ ಕಾಂಡವಿಲ್ಲದ ರಸಭರಿತ ಸಸ್ಯ; ತನ್ನ ಹತ್ತಿರ ಸಂಬಂಧಿಯಾದ ಆಲವೀಯನ್ನು ಬಹುವಾಗಿ ಹೋಲುತ್ತದೆ. ಅದರಲ್ಲಿರುವಂತೆಯೇ ಇದರಲ್ಲೂ ಎಲೆಗಳು ಗಿಡದ ಬುಡದಲ್ಲಿ ಗುಲಾಬಿ ದಳಗಳ ಮಾದರಿಯಲ್ಲಿ ಜೋಡಣೆಗೊಂಡಿವೆ. ಕೆಲವು ಪ್ರಭೇದಗಳಲ್ಲಿ ಮಾತ್ರ ಪುಟ್ಟ ಕಾಂಡವೊಂದಿದ್ದು ಅದರ ಮೇಲೆ ಎರಡು ಸಾಲುಗಳಲ್ಲಿ ಎಲೆಗಳು ಜೋಡಣೆಗೊಂಡಿರುತ್ತವೆ. ಎಲೆಗಳ ಮೇಲೆ ಬಿಳಿಯ ಇಲ್ಲವೆ ಊದಾಬಣ್ಣದ ಸಣ್ಣಸಣ್ಣ ಚುಕ್ಕೆಗಳಿದ್ದು ಗಿಡದ ಅಂದವನ್ನು ಹೆಚ್ಚಿಸಿವೆ. ಎಲೆಗಳು ಎರಡು ವಿರುದ್ಧ ಪಂಕ್ತಿಗಳಲ್ಲಿ ಇರುತ್ತವೆ (ದ್ವಿಪಂಕ್ತೀಯ) ಅಥವಾ ವಿವಿಧ ಭಿನ್ನ ಸುರುಳಿಯಾಕಾರದ ಜೋಡಣೆಯಲ್ಲಿರುತ್ತವೆ. ಹೂಗಳ ಬುಡಭಾಗ ಕೆಂಪು ಅಥವಾ ಗುಲಾಬಿ ಬಣ್ಣದ ಕೊಳವೆಯಂತೆ ಇದ್ದು, ಮೇಲ್ಭಾಗ ನಸು ಹಸಿರು ಬಣ್ಣದಿಂದ ಕೂಡಿದೆ. ಇದರಿಂದ ಹೂಗಳು ಬಲು ಸುಂದರವಾಗಿ ಕಾಣುತ್ತವೆ.

## ಸಸ್ಯವೃದ್ಧಿ 
ಪ್ರಕಂದದ ತುಂಡುಗಳಿಂದ ಇಲ್ಲವೆ ಎಲೆಗಳಿಂದ ಗಿಡಗಳನ್ನು ವೃದ್ಧಿಸಬಹುದು. ಬಹಳ ನೀರು ಹಾಕಿದರೆ *ಗ್ಯಾಸ್ಟೀರಿಯ* ಪ್ರಭೇದಗಳಿಗೆ ಫ಼್ಯೂಸೇರಿಯಂ ಬೇರು ಕೊಳೆತವಾಗುವ ಸಂಭವವಿರುತ್ತದೆ.

## ಮುಖ್ಯ ಪ್ರಭೇದಗಳು 
ಉದ್ಯಾನಗಾರಿಕೆಯಲ್ಲಿ ಅತಿ ಮುಖ್ಯವಾದ ಪ್ರಭೇದಗಳಿವು: ಗ್ಯಾ.ಅಸಿನಾಸಿಫೋಲಿಯ, ಗ್ಯಾ.ಅಂಗ್ಯುಲೇಟ, ಗ್ಯಾ.ಆರ್ಮ್‌ಸ್ಟ್ರಾಂಗಿಯೈ, ಗ್ಯಾ.ಕ್ಯಾಡಿಕನ್ಸ್, ಗ್ಯಾ.ಕ್ಯಾರಿನೇಟ, ಗ್ಯಾ.ಮ್ಯಾಕ್ಯುಲೇಟ, ಗ್ಯಾ.ನೈಟಿಡ ಮತ್ತು ಗ್ಯಾ.ವೆರುಕೋಸ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* The Encyclopedia of House Plants - Gasteria

ವರ್ಗ:ಸಸ್ಯಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಚತುರ್ವಿಧ ಸಾಧನಗಳು

**ಚತುರ್ವಿಧ ಸಾಧನಗಳು** ಎಂದರೆ ಅರಿಷಡ್ವರ್ಗಗಳನ್ನು ಗೆದ್ದು ಬ್ರಹ್ಮಜ್ಞಾನ ಪಡೆಯಲು ಸಹಾಯಕವಾಗಿರುವ ನಾಲ್ಕು ಸಾಧನಗಳು. ಇವುಗಳೆಂದರೆ:

# *ನಿತ್ಯಾನಿತ್ಯವಸ್ತುವಿವೇಕ* - ನಿತ್ಯವಾದ ವಸ್ತು ಯಾವುದು ಅನಿತ್ಯವಾದದ್ದು ಯಾವುದು ಎಂದು ವಿವೇಚಿಸಿ ತಿಳಿಯುವುದು.
# *ಇಹಾಮುತ್ರ ಫಲಭೋಗ ವಿರಾಗ* - ಈ ಲೋಕದಲ್ಲಿ ಹಾಗೂ ಪರಲೋಕದಲ್ಲಿ ಕರ್ಮಫಲಗಳನ್ನು ಅನುಭವಿಸುವ ಬಯಕೆ ತೊರೆಯುವುದು;
# *ಶಮ* (ಮನಸ್ಸಿನ ಹತೋಟಿ), *ದಮ* (ಬಾಹ್ಯೇಂದ್ರಿಯಗಳ ಹತೋಟಿ), *ಉಪರತಿ* (ಎಲ್ಲ ಕರ್ಮಗಳನ್ನೂ ಬಿಟ್ಟು ಶಾಂತಸ್ಥಿತಿಯಲ್ಲಿರುವಿಕೆ), *ತಿತಿಕ್ಷಾ* (ಹಸಿವು, ಬಾಯಾರಿಕೆ, ಶೀತೋಷ್ಣ ಮೊದಲಾದ ದ್ವಂದ್ವಗಳನ್ನು ಗೆಲ್ಲುವುದು), ಸಮಾಧಾನ (ಮನಸ್ಸಿನ ಏಕಾಗ್ರತೆ), ಶ್ರದ್ಧಾಭಕ್ತಿ-ಈ ಆರು ಗುಣಗಳನ್ನು ಸಂಪಾದಿಸುವುದು;
# *ಮುಮುಕ್ಷುತ್ವ* - ಮೋಕ್ಷ ಪಡೆಯುವ ಇಚ್ಛೆ.

ಇವನ್ನು *ಸಾಧನಚತುಷ್ಟಯ* ಎಂದೂ ಕರೆಯುತ್ತಾರೆ.

## ಉಲ್ಲೇಖಗಳು 
ವರ್ಗ:ವೇದಾಂತ
ವರ್ಗ:ಯೋಗ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗ್ಯಾಸ್ಟ್ರೋಟ್ರೈಕ

**ಗ್ಯಾಸ್ಟ್ರೋಟ್ರೈಕ** ಎನ್ನುವುದು ಆಸ್ಕೆಲ್‌ಮಿಂಥೀಸ್ ದುಂಡುಹುಳು ವಿಭಾಗಕ್ಕೆ ಸೇರಿದ ಒಂದು ವರ್ಗ. ೨೦೧೧ರ ವೇಳೆಗೆ ಸುಮಾರು 790 ಪ್ರಭೇದಗಳನ್ನು ವಿವರಿಸಲಾಗಿತ್ತು.

## ದೈಹಿಕ ಗುಣಲಕ್ಷಣಗಳು 
ಇವೆಲ್ಲವೂ ಸೂಕ್ಷ್ಮಗಾತ್ರದ ಅಕಶೇರುಕಗಳು. ಸಿಹಿನೀರು ಮತ್ತು ಉಪ್ಪು ನೀರಿನಲ್ಲಿ ಜೀವಿಸುತ್ತವೆ. ದೇಹ ನೀಳಾಕಾರದ್ದು. ಇದರಲ್ಲಿ ವಲಯ ವಿಭಜನೆಯಿಲ್ಲ. ದೇಹದ ಹಿಂಭಾಗದಲ್ಲಿ ಇಬ್ಭಾಗವಾದ ಬಾಲವಿದೆ. ಬಾಲದಲ್ಲಿರುವ ಗ್ರಂಥಿಗಳು ಸ್ರವಿಸುವ ದ್ರವದ ಸಹಾಯದಿಂದ ಈ ಪ್ರಾಣಿಗಳು ಆಸರೆಗಳಿಗೆ ಅಂಟುತ್ತವೆ. ದೇಹದ ಕೆಳಭಾಗದಲ್ಲಿ ನೀಳವಾದ ಶಿಲಕೆಗಳ ಪಟ್ಟೆಗಳಿವೆ. ಇವು ಪ್ರಾಣಿಗಳ ಚಲನೆಗೆ ನೆರವಾಗುತ್ತವೆ. ದೇಹದ ಮೇಲ್ಭಾಗದ ಪಾರದರ್ಶಕ ಕ್ಯೂಟಿಕಲ್ ಪೊರೆಯ ಮೇಲೆ ಅನೇಕ ಬಿರುಗೂದಲುಗಳಿವೆ. ದೇಹಾಂತರಾವಕಾಶ ಮಿಥ್ಯಾಸ್ವರೂಪದ್ದು. ದೇಹದ ಮುಂದಿನ ತುದಿಯಲ್ಲಿ ಬಾಯಿಯಿದೆ. ಇದರ ಸುತ್ತ ಸೂಕ್ಷ್ಮವಾದ ಮತ್ತು ಸಂವೇದನಾಶಕ್ತಿಯುಳ್ಳ ಕೂದಲಿನಂಥ ರಚನೆಗಳಿವೆ. ನೀರಿನಲ್ಲಿ ಬೆಳೆಯುವ ಸೂಕ್ಷ್ಮಜೀವಿಗಳೇ ಇವುಗಳ ಆಹಾರ. ಉಪ್ಪುನೀರಿನಲ್ಲಿ ವಾಸಿಸುವ ಪ್ರಭೇದಗಳು ದ್ವಿಲಿಂಗಿಗಳು. ಆದರೆ ಸಿಹಿನೀರುವಾಸಿಗಳು ಏಕಲಿಂಗಿಗಳು ಹಾಗೂ ಇವುಗಳಲ್ಲಿ ಹೆಣ್ಣುಗಳು ಮಾತ್ರ ಕಂಡುಬರುತ್ತವೆ. ಇದರಿಂದ ಇವುಗಳಲ್ಲಿ ಪಿತೃರಹಿತ ಪ್ರಜನನಕ್ರಿಯೆ ಮಾತ್ರ ನಡೆಯುತ್ತವೆ. ಈ ಗುಂಪಿನ ಪ್ರಾಣಿಗಳಲ್ಲಿನ ಮೊಟ್ಟೆಗಳ ಹೊರಕವಚ ಗಟ್ಟಿಯಾಗಿದ್ದು ಇತರ ವಸ್ತುಗಳಿಗೆ ಅಂಟಿಕೊಳ್ಳಲು ಸಹಾಯಕವಾಗುವ ರಚನೆಗಳನ್ನು ಪಡೆದಿವೆ. ಇವುಗಳ ಜೀವನಚರಿತ್ರೆಯಲ್ಲಿ ರೂಪಪರಿವರ್ತನೆಯಿಲ್ಲ.

## ಉಪವರ್ಗಗಳು 
ಗ್ಯಾಸ್ಟ್ರೋಟ್ರೈಕದಲ್ಲಿ ಮ್ಯಾಕ್ರೊಡಸಿಯಾಯ್ಡಿಯ ಮತ್ತು ಕೀಟೊನಾಯ್ಡಿಯ ಎಂಬ ಎರಡು ಉಪವರ್ಗಗಳಿವೆ. ಮ್ಯಾಕ್ರೊಡಸಿಸ್ ಮತ್ತು ಕೆಫಲೊಡಸಿಸ್ ಮೊದಲನೆಯ ಉಪವರ್ಗಕ್ಕೆ ಉದಾಹರಣೆಗಳಾದರೆ, ಕೀಟೋನೋಟಸ್ ಮತ್ತು ನಿಯೋಡಸಿಸ್ ಎರಡನೆಯ ಉಪವರ್ಗಕ್ಕೆ ಉದಾಹರಣೆಗಳು.

## ಉಲ್ಲೇಖಗಳು 
ವರ್ಗ:ಪ್ರಾಣಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗರ್ಭಾಧಾನ (ದೈಹಿಕ ಪ್ರಕ್ರಿಯೆ)

ಗರ್ಭಾಧಾನ (ದೈಹಿಕ ಪ್ರಕ್ರಿಯೆ) ಎಂದರೆ ಲೈಂಗಿಕ ಪ್ರತ್ಯುತ್ಪಾದನ ಪ್ರಕ್ರಿಯೆಯ ಮೂಲಕ ಅಂಡಾಣುವನ್ನು ಫಲವತ್ತಾಗಿಸಲು ಹೆಣ್ಣು ಅಥವಾ ಉಭಯಲಿಂಗಿಯ ಸಂತಾನೋತ್ಪತ್ತಿ ವ್ಯವಸ್ಥೆಗೆ ವೀರ್ಯವನ್ನು ವರ್ಗಾಯಿಸುವುದು. ಸಸ್ತನಿಗಳಲ್ಲಿ ವೀರ್ಯವು ಗರ್ಭಾಶಯವನ್ನು ಮತ್ತು ಮೊಟ್ಟೆ ಇಡುವ ಪ್ರಾಣಿಗಳಲ್ಲಿ ಅವುಗಳ ಅಂಡಾಣುವನ್ನು ಪ್ರವೇಶಿಸುತ್ತದೆ. ಮನುಷ್ಯ ಸ್ತ್ರೀಯರು ಮತ್ತು ಇತರ ಸಸ್ತನಿಗಳು ಲೈಂಗಿಕ ಸಂಭೋಗ ಅಥವಾ ಸಂಯೋಗದ ಮೂಲಕ ಗರ್ಭಾಧಾನ ಹೊಂದುತ್ತಾರೆ. ಆದರೆ ಕೃತಕ ಗರ್ಭಾಧಾನದ ಮೂಲಕವೂ ಗರ್ಭಧರಿಸುವ ವ್ಯವಸ್ಥೆಯೂ ಕೂಡ ವೈಜ್ಞಾನಿಕವಾಗಿ ಮುಂದುವರಿದಿರುವ ಇಂದಿನ ಕಾಲಘಟ್ಟದಲ್ಲಿ ಲಭ್ಯವಿದೆ.

ಮನುಷ್ಯರಲ್ಲಿ ಗರ್ಭಾಧಾನ ಕ್ರಿಯೆ ಮತ್ತು ರೂಪವು ಕಾನೂನು, ನೈತಿಕ ಮತ್ತು ಪರಸ್ಪರ ಪರಿಣಾಮಗಳನ್ನು ಹೊಂದಿದೆ. ಆದರೂ ಗರ್ಭಾಧಾನ ಸಹಜವಾಗಿ ಆದರೂ ಕೃತಕ ವಿಧಾನಗಳಿಂದ ಆದರೂ ಗರ್ಭಧಾರಣೆ ಮತ್ತು ಅದರ ಪ್ರಗತಿ ಒಂದೇ ಆಗಿರುತ್ತದೆ. ಸಹಜ ಗರ್ಭಾಧಾನ ಇನ್ ವಿವೋ ನಿಷೇಚನವಾಗಿದ್ದು (ಇನ್ ವಿವೋ ಎಂದರೆ "ಬದುಕಿರುವವರೊಳಗೆ") ಏಕೆಂದರೆ ಅಂಡ ಹೆಣ್ಣಿನ ದೇಹದೊಳಗೆ ನಿಷೇಚನಗೊಳ್ಳುತ್ತದೆ. ಇನ್ ವಿಟ್ರೋ  ನಿಷೇಚನಕ್ಕೆ (ಐವಿಎಫ್) ಅದಕ್ಕಾಗಿ ವಿನ್ಯಾಸಗೊಳಿಸಿದ ವಿಶೇಷ ಉಪಕರಣಗಳಲ್ಲಿ ಆಗುತ್ತದೆ.

### ಸಸ್ಯಗಳು
ಸಸ್ಯಗಳಲ್ಲಿ ಫಲೀಕರಣ ಪ್ರಕ್ರಿಯೆಯನ್ನು ಪರಾಗಸ್ಪರ್ಶ ಎಂದು ಕರೆಯಲಾಗುತ್ತದೆ. ಇದು ಪರಾಗ ಕಣಗಳನ್ನು ಒಂದು ಪರಾಗದಿಂದ ಇತರ ಸಸ್ಯಗಳ ಶಲಾಕಕ್ಕೆ ವರ್ಗಾಯಿಸುವ ಪ್ರಕ್ರಿಯೆಯಾಗಿದೆ.

### ಸಹಜ ಗರ್ಭಾಧಾನ
ಶಿಶ್ನ ಯೋನಿಯನ್ನು ವೇಧಿಸುವಾಗ ಲೈಂಗಿಕ ಸಂಭೋಗದ ಮೂಲಕ ಆಗುವ ಗರ್ಭಾಧಾನವನ್ನು ಸಹಜ ಗರ್ಭಾಧಾನವೆಂದು ಕರೆಯಲಾಗುತ್ತದೆ. ಕೃತಕ ಲೂಬ್ರಿಕಂಟ್ ಅನ್ನು ಬಳಸಬೇಕಾದರೆ, ಅದು ವೀರ್ಯನಾಶಕ ಗುಣಗಳನ್ನು ಹೊಂದಿರದಂತೆ ಎಚ್ಚರಿಕೆ ವಹಿಸಬೇಕು.ಸ್ಖಲನದ ಸಮಯದಲ್ಲಿ, ವೀರ್ಯ ಎಂದು ಕರೆಯಲ್ಪಡುವ ಪುರುಷ ಗ್ಯಾಮೆಟ್‌ಗಳನ್ನು ಹೊಂದಿರುವ ವೀರ್ಯವನ್ನು ಪುರುಷ ಮೂತ್ರನಾಳದ ಮೂಲಕ ಸ್ತ್ರೀ ಸಂತಾನೋತ್ಪತ್ತಿ ಪ್ರದೇಶದ ತೇವಾಂಶ ಮತ್ತು ಬೆಚ್ಚಗಿನ ವಾತಾವರಣಕ್ಕೆ ಶಿಶ್ನದಿಂದ ಹೊರಹಾಕಲಾಗುತ್ತದೆ. ಮಾನವರಲ್ಲಿ, ವೀರ್ಯವನ್ನು ಸಾಮಾನ್ಯವಾಗಿ ಗರ್ಭಕಂಠದ ಲೋಳೆಯೊಂದಿಗೆ ನೇರ ಸಂಪರ್ಕದಲ್ಲಿ ಹಿಂಭಾಗದ ಯೋನಿ ಫೋರ್ನಿಕ್ಸ್‌ಗೆ ಹೊರಹಾಕಲಾಗುತ್ತದೆ,  ಆದರೂ ವೀರ್ಯವು ಯೋನಿ ಅಥವಾ ಯೋನಿಯ ಇತರ ಪ್ರದೇಶಗಳಿಂದ ಗರ್ಭಕಂಠಕ್ಕೆ ಈಜಬಹುದು. ಸ್ಖಲನದ ಸಮಯದಲ್ಲಿ ಉತ್ಪತ್ತಿಯಾಗುವ ವೀರ್ಯದ ಸರಾಸರಿ ಪ್ರಮಾಣ 2 ರಿಂದ 5 ಮಿಲಿಲೀಟರ್‌ಗಳು (ಸುಮಾರು ಒಂದು ಟೀಚಮಚ),  ಸರಾಸರಿ 182 ಮಿಲಿಯನ್ ವೀರ್ಯವನ್ನು ಹೊಂದಿರುತ್ತದೆ.  ಅಲ್ಲಿ ಅವು ಆರು ದಿನಗಳವರೆಗೆ ಬದುಕಬಹುದು.

ಈ ಪದವನ್ನು ಮೂರನೇ ವ್ಯಕ್ತಿಯ ಗರ್ಭಧಾರಣೆಯ ಸಂದರ್ಭದಲ್ಲಿಯೂ ಬಳಸಲಾಗುತ್ತದೆ, ಅಲ್ಲಿ ಮಹಿಳೆಯ ಸಾಮಾನ್ಯ ಲೈಂಗಿಕ ಸಂಗಾತಿಯಲ್ಲದ ಪುರುಷ (ಅಂದರೆ, ವೀರ್ಯ ದಾನಿ) ತನ್ನ ವೀರ್ಯವನ್ನು ಕೃತಕ ವಿಧಾನಗಳಿಂದ ಮಹಿಳೆಯಲ್ಲಿ ಗರ್ಭಧಾರಣೆಯನ್ನು ಉತ್ಪಾದಿಸಲು ಬಳಸುವ ಬದಲು ಲೈಂಗಿಕ ಸಂಭೋಗದ ಮೂಲಕ ತನ್ನ ವೀರ್ಯವನ್ನು ಒದಗಿಸುವ ಮೂಲಕ ಮಹಿಳೆಗೆ ಮಗುವನ್ನು ನೀಡುತ್ತಾನೆ. ವೀರ್ಯ ದಾನಿಯಿಂದ ನೈಸರ್ಗಿಕ ಗರ್ಭಾಧಾನದ ಸಂಭವವು ಸಾಮಾನ್ಯವಾಗಿ ಖಾಸಗಿ ವಿಷಯವಾಗಿದೆ ಮತ್ತು ಫಲವತ್ತತೆ ಕೇಂದ್ರದಿಂದ ವೀರ್ಯವನ್ನು ಸಂಸ್ಕರಿಸಿದ ಸ್ಥಳಗಳಿಗಿಂತ ಹೆಚ್ಚಿನ ಆರೋಗ್ಯ ಅಪಾಯಗಳನ್ನು ಹೊಂದಿರಬಹುದು. ನೈಸರ್ಗಿಕ ಗರ್ಭಾಧಾನ ಹೆಚ್ಚಿನ ಗರ್ಭಧಾರಣೆಯ ದರಗಳನ್ನು ಮತ್ತು ಮೂರನೇ ವ್ಯಕ್ತಿಗಳ ಹಸ್ತಕ್ಷೇಪ ಮತ್ತು ಹಸ್ತಕ್ಷೇಪವನ್ನು ಒಳಗೊಂಡಿರದ ಹೆಚ್ಚು 'ನೈಸರ್ಗಿಕ' ಪರಿಕಲ್ಪನೆಯನ್ನು ಉತ್ಪಾದಿಸುತ್ತದೆ ಎಂದು ವಕೀಲರು ಹೇಳುತ್ತಾರೆ. ಆದರೂ ನೈಸರ್ಗಿಕ ಗರ್ಭಾಧಾನ ಗರ್ಭಧಾರಣೆಯ ಹೆಚ್ಚಿನ ಅವಕಾಶವನ್ನು ಹೊಂದಿದೆ ಎಂದು ವೈದ್ಯಕೀಯವಾಗಿ ಸಾಬೀತಾಗಿಲ್ಲ.ಹೆಚ್ಚುವರಿಯಾಗಿ, ನೈಸರ್ಗಿಕ ಗರ್ಭಾಧಾನ ಮೂಲಕ ಗರ್ಭ ಧರಿಸುವುದನ್ನು ನೈಸರ್ಗಿಕ ಪ್ರಕ್ರಿಯೆ ಎಂದು ಪರಿಗಣಿಸಲಾಗುತ್ತದೆ, ಆದ್ದರಿಂದ ತಂದೆಯು ಮಕ್ಕಳ ಬೆಂಬಲಕ್ಕೆ ಹೊಣೆಗಾರನಾಗಿರುತ್ತಾನೆ ಮತ್ತು ಮಗುವಿನ ಪಾಲನೆ ಮತ್ತು ಇತರ ಹಕ್ಕುಗಳನ್ನು ಹೊಂದಿರುತ್ತಾನೆ. ಮಾನವರಲ್ಲಿ, ಮಹಿಳೆ ಅಥವಾ ಅವಳ ಲೈಂಗಿಕ ಸಂಗಾತಿ ಯಾವುದೇ ಕಾರಣಗಳಿಂದ ನೈಸರ್ಗಿಕ ವಿಧಾನಗಳಿಂದ ಗರ್ಭಧರಿಸಲು ಸಾಧ್ಯವಾಗದಿದ್ದಾಗ ಕೃತಕ ಗರ್ಭಾಧಾನವನ್ನು ಬಳಸಬಹುದು. ಗರ್ಭಕಂಠದ ಗರ್ಭಾಧಾನ (ICI) ಮತ್ತು ಗರ್ಭಾಶಯದ ಗರ್ಭಾಧಾನ (IUI) ಸೇರಿದಂತೆ ಹಲವಾರು ಕೃತಕ ಗರ್ಭಾಧಾನ ತಂತ್ರಗಳು ಲಭ್ಯವಿದೆ. ನೈಸರ್ಗಿಕ ಗರ್ಭಾಧಾನದೊಂದಿಗೆ ಹೋಲಿಸಿದರೆ, ಕೃತಕ ಗರ್ಭಾಧಾನ ಹೆಚ್ಚು ಆಕ್ರಮಣಕಾರಿಯಾಗಿರಬಹುದು ಮತ್ತು ವೃತ್ತಿಪರ ನೆರವು ಮತ್ತು ವೈದ್ಯಕೀಯ ಪರಿಣತಿಯ ಅಗತ್ಯ ಅದಕ್ಕಿದೆ. ಅದರಲ್ಲೂ ಇದು ಹೆಚ್ಚಿನ ವೆಚ್ಚವನ್ನು ಒಳಗೊಳ್ಳುತ್ತದೆ.

## ಉಲ್ಲೇಖಗಳು